MOT kaji kenaikan tambang

PUTRAJAYA: Kementerian Pengangkutan (MOT) akan membentangkan cadangan berhubung isu kenaikan  tambang pengangkutan awam susulan  pengurangan bilangan penumpang kepada separuh daripada biasa dalam mematuhi peraturan penjarakan sosial.

Menteri Kanan (Kluster Keselamatan) Datuk Seri Ismail Sabri Yaakob berkata pihaknya mendapat rungutan daripada pengusaha pengangkutan awam susulan peraturan itu   dan sedar bahawa ia sedikit sebanyak turut menyebabkan kenaikan harga tambang.

“Jadi MOT akan lihat perkara ini supaya tidak ada kerugian pada   pengusaha-pengusaha pengangkutan awam. MOT akan membentangkan cadangan mereka di Mesyuarat Jawatankuasa Khas Menteri-Menteri nanti,” katanya pada sidang media harian di sini, semalam.

Beliau berkata demikian ketika ditanya   aduan sesetengah pihak mengenai tambang pengangkutan yang agak tinggi dengan alasan diberikan pengusaha kerana terpaksa mengurangkan kapasiti penumpang.

Mengenai pengusaha bas sekolah yang masih mengenakan bayaran walaupun sekolah masih ditutup, Ismail Sabri berkata ia berbeza dengan isu perkhidmatan pengangkutan awam yang masih beroperasi tetapi dengan separuh kapasiti.

“Yang ini (bas sekolah) langsung tidak beroperasi. Ibu bapa membayar tambang bas kerana menggunakan perkhidmatan untuk mengangkut anak-anak mereka ke sekolah.

“Ini sepatutnya tidak berlaku. Tindakan ini mesti diambil MOT kerana lesen pengusaha bas sekolah dikeluarkan MOT,” katanya.

Ismail Sabri berkata, kerajaan memahami pengusaha bas sekolah tiada hasil pendapatan berikutan sekolah masih ditutup.

“Kita telah buat keputusan mungkin sekarang ini kita benarkan bas-bas kilang, kalau dulu hantar dalam kapasiti penuh sekarang separuh. Mungkin mereka tak cukup (bas) untuk menghantar dalam waktu yang tepat kerana tidak boleh bergerak serentak.

“MOT telah buat keputusan supaya pengusaha bas kilang boleh menggunakan bas sekolah untuk menghantar pekerja kilang. Ini bagi kita membantu usahawan bas sekolah yang tiada pendapatan mungkin boleh mendapat hasil pendapatan daripada bas mereka dijadikan bas kilang sewaktu sekolah masih ditutup,” katanya.

Beliau berkata, usaha ini dilakukan kerajaan bagi membantu pengusaha bas sekolah dan mereka boleh berbincang dengan syarikat tertentu untuk membantu membawa pekerja kilang sewaktu Perintah Kawalan Pergerakan Bersyarat (PKPB) dan sekolah masih tidak dibuka setakat semalam. – BERNAMA

See author's posts


Pihak berkuasa Thailand rampas dadah ‘ice’

PATTANI: Pihak berkuasa Thailand merampas 250 kilogram dadah jenis ‘ice’ atau crystal methamphetamine dipercayai untuk diseludup ke negara jiran.

Ketua Biro Pencegahan Narkotik Thailand (NSB) Pol. Lt Jen Chinnapat Sarasin berkata pihak berkuasa menemukan dadah itu disembunyikan dalam 12 karung guni selepas sebuah lori diperiksa dalam satu sekatan jalan raya di daerah Chana, Songkhla pada 26 Jun.

Beliau berkata polis menahan pemandu lori yang mendakwa dirinya dibayar untuk menghantar dadah itu dari wilayah Pathum Thani di utara Bangkok ke selatan Thailand.

“Hasil soal siasat ke atas suspek itu membawa kepada penahanan dua lagi suspek pada 27 Jun.

“Pihak berkuasa turut menyita beberapa buah kenderaan termasuk lori, pikap, motosikal, barangan kemas bernilai 100 juta baht. Selain itu, sepucuk pistol turut dirampas,” katanya.

Ketiga-tiga suspek mempunyai rekod jenayah melibatkan kesalahan dadah.- Bernama

See author's posts


KUCHING: Kementerian Pelancongan, Seni dan Budaya (MOTAC) berhasrat untuk menjadikan Malaysia sebagai destinasi ekopelancongan pilihan dunia memandangkan Malaysia merupakan antara 17 buah negara yang dikenali sebagai negara megadiversiti kerana kekayaan dan kepelbagaian flora dan fauna.

Menteri MOTAC, Dato Sri Nancy Shukri berkata, Kementerian MOTAC telah menggubal Dasar Pelancongan Negara (DPN) 2020-2030 yang merupakan agenda transformasi yang menumpukan pada usaha-usaha meningkatkan pendapatan negara, menggalakkan kerjasama dan pelaburan, memperkasa masyarakat setempat serta mengukuhkan daya tahan dan kemampanan industri pelancongan negara.

“Justeru, tumpuan akan diberikan kepada pelancongan lestari dan bagi tujuan tersebut, segmen ekopelancongan merupakan fokus utama MOTAC terutamanya dalam merancakkan semula industri pelancongan selaras dengan Pelan Ekopelancongan Kebangsaan (NEP) 2.0 (2020 –2030).

“NEP ini merangkumi strategi-strategi dan pelan tindakan bagi memastikan kelestarian produk ekopelancongan negara kekal mampan,” katanya ketika menjawab pertanyaan Mordi Bimol pada  Mesyuarat Kedua, Penggal Keempat, Parlimen Keempat Belas di Dewan Rakyat di sini, semalam.

Program Pengalaman Homestay di Sarawak jana lebih 1.2 juta tahun lepas

Sementara itu, Nancy memberitahu, MOTAC telah mengenalpasti sembilan kluster ekopelancongan yang berpotensi untuk dibangunkan.

“Kesemua kluster ini merangkumi penglibatan 676 pengusaha inap desa di bawah Program Pengalaman Homestay Malaysia yang berdaftar dengan MOTAC.

“Ia melibatkan 50 buah kampung dan antara homestay itu ialah Kampung Teluk Melano, Kampung Bako, Rumah Panjang Bawang Assan, Kampung Sungai Asap, Kampung Senau, Kampung Darul Islam Belimbing dan di Kampung Krokong dan Kampung Atas.

“Pada tahun 2020, pendapatan yang diperolehi menerusi program ini di Sarawak adalah melebihi RM1.2 juta, dengan kehadiran hampir 9,700 pengunjung.

“Insya Allah, dengan pembukaan semula aktiviti pelancongan domestik dan kebenaran rentas negeri sekarang, kita berharap pengusaha program homestay ini akan kembali menjana pendapatan yang baik,” jelasnya.

Mengulas mengenai peruntukan dalam Rancangan Malaysia ke-12 bagi segmen ekopelancongan di Sarawak, Nancy memaklumkan sejumlah RM8.002 juta telah diperuntukkan di bawah Bajet Pembangunan MOTAC bagi membiayai 12 projek di negeri Sarawak.

“Tiga daripada projek tersebut termasuklah projek-projek ekopelancongan seperti peningkatan Kemudahan Pelancongan Lumpur Berbuak di Meritam, Limbang, Projek Pembangunan Ekopelancongan di Taman Negara Kuching Wetland (KWNP), Kuching.

“Selain itu, Pembangunan Kemudahan Ecotourism di Taman Negara Santubong, Kuching,” tambahnya.

Oleh RYNNA SHA’ERRA

See author's posts


SkyWorld bakal disenaraikan di Pasaran Utama Bursa Malaysia

KUALA LUMPUR: SkyWorld Development Bhd (SkyWorld), pemaju hartanah bandar yang terlibat terutamanya dalam pegangan pelaburan, telah menerima persetujuan Suruhanjaya Sekuriti Malaysia (SC) untuk disenaraikan di Pasaran Utama Bursa Malaysia Securities Bhd.

Pengasas dan Pengerusi Bukan Eksekutif Bebas Datuk Seri Ng Thien Phing berkata, kelulusan itu menandakan kejayaan penting bagi syarikat itu serta keyakinan kukuh dalam trajektori pertumbuhannya.

“Sementara perjalanan ke arah penyenaraian masih berjalan, kami tetap fokus pada perniagaan dan pada masa yang sama berusaha untuk menyampaikan perkembangan berterusan kami menuju standard yang lebih tinggi,” katanya dalam satu kenyataan.

Tawaran awam permulaan (IPO) SkyWorld melibatkan terbitan awam sebanyak 208 juta saham baharu, mewakili kira-kira 20.8 peratus daripada modal saham terbitan yang diperbesarkan selepas penyenaraiannya.

Daripada 208 juta saham baharu ini, 50 juta saham akan disediakan untuk permohonan rakyat Malaysia manakala 25 juta saham diperuntukkan bagi permohonan oleh pengarah yang layak, pengurusan kanan utama, pekerja dan individu yang telah menyumbang kepada kejayaan kumpulan.

Baki 133 juta saham baharu akan disediakan melalui penempatan persendirian kepada pelabur institusi dan terpilih.

IPO itu turut menyaksikan tawaran untuk penjualan 192 juta saham sedia ada, bersamaan dengan kira-kira 19.2 peratus daripada modal saham terbitan yang diperbesarkan kumpulan.

Sementara itu, 150 juta saham sedia ada akan disediakan melalui penempatan persendirian kepada pelabur Bumiputera yang diluluskan oleh Kementerian Pelaburan, Perdagangan dan Industri, manakala baki 42 juta saham sedia ada telah diperuntukkan untuk institusi dan pelabur terpilih.

Kenanga Investment Bank Bhd ialah penasihat utama, penaja jamin dan ejen penempatan untuk pelaksanaan IPO. – Bernama

See author's posts


113 pegawai bomba terima APC JBPM Negeri

KUCHING : Seramai 113 orang pegawai menerima Anugerah Perkhidmatan Cemerlang (APC) daripada Jabatan Bomba dan Penyelamat Malaysia (JBPM)Negeri di atas khidmat bakti dan kecemerlangan prestasi perkhidmatan yang dihulurkan sepanjang tahun 2019.

Pengarah JBPM Sarawak Khirudin Drahman @ Hussaini berkata, seramai 62 orang penerima menerima APC semalam, manakala bakinya seramai 51 orang yang akan menerima di majlis yang akan diadakan di Miri pada 10 Julai nanti.

“Penganugerahan yang dikalungkan kepada penerima pada hari ini (semalam) adalah sebagai salah satu motivasi, dan tanda pengiktirafan, serta apresiasi jabatan, di atas kesungguhan dan dedikasi penerima dalam melaksanakan tanggungjawab demi keunggulan organisasi ini.

“Semoga dengan pengiktirafan ini ia akan menyuntik semangat, dan mencetus inspirasi, kepada semua warga JBPM, untuk berkhidmat dengan lebih dedikasi dan cemerlang,” ujarnya dalam ucapan semasa majlis yang diadakan di Ibu Pejabat JBPM Sarawak di sini.

Beliau berharap JBPM akan terus menjadi agen perubahan, terus teguh mendukung dasar kerajaan, serta sentiasa deras memperkasakan penyampaian perkhidmatan kebombaan, dalam menjaga keselamatan dan kemakmuran negara.

Pada sidang media selepas majlis, Khirudin turut memaklumkan sehingga semalam pihak JBPM telah melakukan 1332 sanitasi awam melibatkan semua kawasan.

“Kita juga melaksanakan pemeriksaan permis bagi pematuhan Perintah Kawalan Pergerakan Pemulihan (PKPP) iaitu sebanyak 515 premis telah diperiksa oleh pasukan petugas khas (Task Force) JBPM meliputi pasar raya,restoran, pejabat kerajaan, bank , terminal pengangkutan darat, udara dan air, tempat ibadat, tapak pembinaan dan pasar tani.

“Pasa masa sama, misi Humanitarian Assitance Disaster Relleave (HADR) telah dilaksanakan lebih kurang 161 misi melibatkan penghantaran makanan 58 misi, pemindahan mangsa positif covid (15), membawa Pengesanan Kes Yang Disyaki (PUI) menjalani ujian sapu (39) misi dan lain- lain bantuan logistik dan penyediaan tempat kuarantin lima misi.

“Begitu juga misi membawa penumpang penerbangan disyaki positif dari lapangan terbang ke pusat kuarantin sebanyak 43 misi , dan juga membawa pelajar terkandas dua misi (di Lawas) melalui sempadan menggunakan bot,” ujarnya.

Beliau mengatakan pihak bomba sentiasa ke hadapan semasa Perintah Kawalan Pergerakan (PKP) dan setakat ini tiada permintaan daripada Jawatankuasa Pengurusan Bencana Negeri (JPBN) ataupun organisasi bantuan yang ditolak oleh JPBM.

“Semua permintaan telah kita laksanakan dengan teratur dan kita dapat memenuhi kehendak mereka dan proses berjalan dengan baik,” katanya.

Oleh Alexandra Lorna

See author's posts


Tiada lagi layanan seperti rakyat asing

SIDANG MEDIA… Dato Sri Fatimah Abdullah ketika sidang media selepas menyerahkan Surat Keputusan Permohonan Kewarganegaraan Perkara 15A Perlembagaan Persekutan kepada Mohammad Aidill. Turut kelihatan ialah Mohammad Aidill Maula Hamdan (kiri) dan Halimah Buang (kanan).

SIBU: Tiada lagi dilayan seperti rakyat asing. Tiada lagi bebanan terpaksa membayar yuran pendidikan dan peperiksaan yang begitu tinggi kerana bukan warganegara.

Itulah perkhabaran paling gembira buat anak nelayan, Mohammad Aidill Maula Hamdan, 19, apabila menerima surat keputusan permohonan kewarganegara di bawah Perkara 15A Perlembagaan Persekutuan.

Menteri Pembangunan Wanita, Kanak-Kanak dan Kesejahteraan Komuniti, Dato Sri Fatimah Abdullah menyerahkan surat itu kepada pelajar pintar ini dalam satu majlis ringkas di Pejabat Kebajikan Bahagian Sibu, Kompleks Islam Sibu di sini, semalam.

Mohammad Aidill lepasan Sijil Tinggi Persekolahan Malaysia (STPM) keputusan Purata Nilai Gred Kumulatif (CGPA) 3.59, menceritakan bebanan yang terpaksa ditanggung berikutan belum menerima taraf kerakyatan selama ini.

Dia pada mulanya murid di Sekolah Kebangsaan (SK) Sibu Jaya sebelum ke Sekolah Menengah Kebangsaan (SMK) Sibu Jaya sehingga Tingkatan Tiga, kemudian berpindah ke SMK Matu hingga Tingkatan Lima dan Tingkatan Enam ke SMK Toh Puan Datuk Patinggi Hajjah Normah Daro (SMK TPDPH Normah).

“Pengalaman saya sebagai seorang pelajar ketika itu ialah menanggung kos yuran yang mahal kerana bukan warganegara.

“Yuran peperiksaan STPM ialah RM237 untuk setiap semester dengan kesemuanya ada tiga semester. Untuk Sijil Pelajaran Malaysia (SPM) saya ambil sembilan subjek dengan yuran RM245.

“Bagi yuran tahunan sekolah rendah adalah RM120 dan yuran tahunan sekolah menengah pula RM240 ,” katanya.

Ketika di sekolah, dia turut menyertai kokurikulum untuk unit beruniform kadet polis dan Persatuan Bahasa Melayu.

Mengenai perancangan masa depan setelah mendapat kerakyatan, Mohammad Aidill berkata, dia mahu melanjutkan pengajian ke peringkat yang lebih tinggi.

“Semasa kecil, saya bercita-cita ingin menjadi polis dan kini ingin menjadi guru,” katanya sambil tersenyum.

Untuk STPM, Mohammad Aidill mengambil empat mata pelajaran iaitu Perniagaan A-, Geografi A-, Bahasa Melayu A- dan Pengajian Am B+.

Dia juga sudah mendapat tawaran melanjutkan pelajaran ke Universiti Teknologi Sarawak (UTS) dengan pengurangan 80 peratus yuran pengajian, selain boleh memohon biasiswa Yayasan Sarawak.

Di samping itu, dia juga ada memohon untuk melanjutkan pengajian di Universiti Pendidikan Sultan Idris (UPSI) Tanjung Malim di Perak.

Mohammad Aidill kini hanya menunggu proses seterusnya untuk mendapat sijil dan kemudian memohon MyKad.

Sementara itu, bapa Mohammad Aidill, Hamdan Mohamad merupakan seorang pesara Angkatan Tentera Malaysia (ATM) dan kini bekerja sebagai seorang nelayan di Matu.

Hamdan yang diselubungi perasaan gembira mengucapkan terima kasih kepada Kerajaan Sarawak, Kementerian Pembangunan Wanita, Kanak-Kanak dan Kesejahteraan Komuniti dan Jabatan Pendaftaran Malaysia (JPN).

“Kami sekeluarga berterima kasih kepada kerajaan kerana telah membantu,” katanya ringkas tetapi dengan penuh kesyukuran.

Ibu Mohammad Aidill, Halimah Buang (suri rumah) memberitahu bahawa anaknya (Mohammad Aidill) merupakan anak sulung daripada tujuh adik beradik.

“Saya tegas dalam aspek pendidikan mereka semua, ini penting demi masa depan mereka,” katanya sambil berterima kasih kepada kerajaan.

Turut hadir, Naib Canselor UTS, Profesor Datuk Dr Khairuddin Abdul Hamid.

Oleh AKUN GIMAN

See author's posts


Sarawak bakal peroleh keuntungan

KUCHING: Sarawak dijangkakan bakal memperoleh keuntungan yang besar dari perdagangan hidrogen antarabangsa setelah mengambil kira permintaan global sangat memberangsangkan.

Ketua Menteri Sarawak, Datuk Patinggi Abang Johari Tun Openg berkata, ekonomi hidrogen yang diusahakan oleh Kerajaan Sarawak kini bukan hanya sekadar promosi tetapi trend terkini dalam usaha mendapatkan tenaga boleh diperbaharui di kalangan negara maju di dunia.

“Perkembangan dalam industri tenaga boleh diperbaharui di dunia baru-baru ini telah jelas menunjukkan bahawa perdagangan tenaga hidrogen bakal memberikan pulangan yang lumayan kepada negeri atau negara pengeluar,” katanya.

Beliau berkata demikian ketika berucap pada Majlis Menandatangani Memorandum Persefahaman (MoU) bersama tiga pihak iaitu SEDC Energy Sdn Bhd dengan Sumitomo Corporation dan ENEOS di sebuah hotel terkemuka, di sini semalam.

Menurut beliau, langkah strategik yang dibuat oleh SEDC Energy melalui jalinan kerjasama dengan dua konglomerat perniagaan terkenal di Jepun dianggap seperti satu jalan pintas dalam usaha membangunkan loji pengeluaran hidrogen di negeri ini.

“Kerjasama strategik ini adalah sejajar dengan pelan cadangan dan pelaksanaan kemudahan bagi loji pengeluaran hidrogen berskala besar di Bintulu yang dijangkakan siap pada tahun 2023.

“Ini bagi memenuhi keperluan pembeli berpotensi dari negara maju termasuk Jepun, Kesatuan Eropah, China, Amerika Syarikat dan banyak lagi,” ujarnya lagi.

Beliau menambah, MoU inj pada dasarnya akan membuka jalan bagi pelaksanaan kajian tekno-komersial mengenai pengembangan sebuah kilang pengeluaran hidrogen di Taman Petrokimia Bintulu.

Katanya, Taman Petrokimia ini memiliki kemampuan untuk mengeksport hidrogen nol-karbon atau hijau ke Jepun dan negara-negara lain.

Beliau turut memaklumkan bahawa tapak loji ini boleh diperluaskan lagi menjadi ribuan tan per tahun dalam masa terdekat.

“Pada masa ini, Australia dan Brunei telah mengeksport hidrogen ke Jepun dengan menggunakan toluena, sebelum dikirim dengan menggunakan kontena pada takat suhu bilik, dan seterusnya diekstraksi menjadi hidrogen semula di kilang dehidrogenasi mereka di sana nanti,” tambahnya lagi.

Justeru, beliau berkata pelan perancangan seumpama ini masih berada dalam fasa penyelidikan dan pengembangan lebih lanjut terutama dalam pengurangan kos.

“Kita sebenarnya menyasarkan untuk mengurangi ketergantungan terhadap sektor minyak dan gas, serta mula beralih kepada pengkomersialan hidrogen hijau sebagai komoditi eksport utama kita nanti,” tegasnya lagi.

Oleh Akmal Adib Yusup

See author's posts


Buka jalan pendigitalan industri perumahan

TANDATANGANI MOU… Michael Tiang Ming Tee (tengah) menyaksikan pertukaran dokumen di antara Augustine C.H.Wong (dua, kiri) dan Quek Wee Siong (dua, kanan)

KUCHING: Memorandum Persefahaman (MoU) antara Persatuan Pemaju Perumahan dan Hartanah Sarawak (SHEDA) dan TRB Ventures Sdn Bhd (MHub) diharapkan akan membuka jalan ke arah pendigitalan industri perumahan dan hartanah di negeri ini selaras dengan visi kerajaan negeri untuk Sarawak.

Timbalan Menteri Kesihatan Awam, Perumahan dan Kerajaan Tempatan II, Michael Tiang Ming Tee berkata, perumahan berkualiti dan hartanah adalah komponen utama negara berpendapatan tinggi.

“Kami melihat SHEDA menerajui inisiatif yang berfungsi untuk meningkatkan kapasiti ekonomi dan produktiviti sektor tersebut.

“Pelaksanaan teknologi yang maju dalam sektor lain seperti E-sports, Pertanian dan Akuakultur telah terbukti menjadi faktor penting dalam memperbesarkan ekonomi dan produktiviti sektor tersebut.

“Kita berharap untuk melihat perkara yang sama dalam industri hartanah,” katanya.

Beliau berkata demikian ketika berucap pada Majlis Menandatangani Memorandum Persefahaman antara SHEDA dan TRB Ventures Sdn Bhd (MHub) di pejabat SHEDA semalam.

Dalam pada itu, Michael turut ingin melihat SHEDA mengambil pemilikan daripada membetulkan ketidakcukupan yang dirasakan dalam proses pembinaan.

“Menyemak dan menukar semula proses sekiranya perlu memastikan bahawa dasar terus relevan dan digunakan dengan cekap pada potensi penuhnya.

“Pendekatan ini menunjukkan integriti dan kematangan pemikiran yang diperlukan dalam berjaya membangunkan semua sektor, baik dalam perkhidmatan swasta mahupun awam,” tambanhnya.

Katanya lagi, beliau berharap hasil projek MoU ini dapat diperluas dan dibangunkan dengan sistem pembinaan yang lengkap yang boleh diguna pakai oleh kontraktor infrastruktur lain pada masa hadapan.

Oleh JEAKQLEYN YACHO

See author's posts


Malaysia Airlines, 3Sixty jalin kerjasama

KUALA LUMPUR: Malaysia Airlines Bhd menjalin kerjasama dengan 3Sixty iaitu konsesi dalam pesawat terbesar dunia dengan mempertingkat kemudahan e-runcit Temptations ke tahap seterusnya menerusi penyepaduan program Enrich untuk penumpang kerap syarikat penerbangan itu.

Dalam satu kenyataan semalam, Malaysia Airlines berkata, Temptations memberi fleksibiliti kepada pelanggan untuk membeli-belah produk bebas cukai secara mudah, selesa selain pilihan pembelian menerusi dalam talian atau dari rumah masing-masing.

Ketua Pegawai Pemasaran dan Pengalaman Pengguna Kumpulan Malaysia Airlines Lau Yin May berkata, inisiatif itu membuktikan dedikasi syarikat penerbangan itu terhadap semua pelanggan dan menjadikan Enrich pusat ganjaran gaya hidup yang bernilai serta program kesetiaan bertaraf dunia.

“Sejajar dengan perubahan dunia dari segi pendapat, sikap dan tabiat yang ketara, kita juga perlu berkembang sebagai sebuah syarikat penerbangan yang mampu terus memberi nilai maksimum untuk semua penumpang,” katanya dalam kenyataan itu.

Sementara itu, Naib Presiden Eksekutif Bebas Cukai Asia 3Sixty, Lee Hwee Ming berkata, syarikat itu akan terus melabur dalam visi pelbagai saluran dan telah memperkenalkan penambahbaikan seiring dengan perkhidmatan ‘klik dan tebus ganjaran’ untuk Temptations. – Bernama

See author's posts


Malaysia terajui konsensus pergerakan barang penting

KUALA LUMPUR: Kerjasama Ekonomi Asia Pasifik (APEC) di bawah pimpinan Malaysia telah mencapai konsensus untuk memudahkan pergerakan barang-barang penting, demikian menurut kenyataan Kementerian Perdagangan Antarabangsa dan Industri (MITI) semalam.

Menurut MITI, Menteri-Menteri Perdagangan (MRT) APEC menerusi mesyuarat secara maya atau digital yang dipengerusikan oleh Menteri Kanan merangkap Menteri Perdagangan Antarabangsa dan Industri Datuk Seri Mohamed Azmin Ali pada Sabtu, telah mengeluarkan satu kenyataan yang jelas menggariskan komitmen APEC untuk menyokong usaha Pertubuhan Perdagangan Dunia (WTO) dan melonjakkan usaha dalam inisiatif kemudahan perdagangan selain memperkukuh rantaian bekalan blok ekonomi itu.

“Kenyataan itu turut mengiktiraf kepentingan persekitaran perdagangan dan pelaburan yang bebas, terbuka, tiada diskriminasi, telus serta dijangkakan di APEC bagi memacu pemulihan ekonomi ketika tempoh mencabar ini,” kata kenyataan MITI.

Sementara itu, Mohamed Azmin yang juga Pengerusi MRT bagi 2020, berkata kenyataan itu turut merujuk Deklarasi APEC bagi Kemudahan Pergerakan Barang-Barang Penting.

“Malaysia menyambut baik deklarasi itu kerana ia melambangkan komiten tidak berbelah bahagi bagi memastikan gangguan minimum terhadap aliran pergerakan barang-barang penting, terutamanya ketika krisis ini,” kata beliau dalam kenyataan itu.

Menurut Mohamed Azmin, langkah itu juga merupakan satu kejayaan bermakna kerana Malaysia adalah pencadang deklarasi berkenaan.

Selain itu, MITI berkata Malaysia turut menyambut baik kemajuan membabitkan inisiatif-inisiatif lain dalam APEC sebagai maklum balas terhadap pandemik Covid-19 seperti usaha fasilitasi pergerakan penduduk, sebuah digital bagi pertukaran maklumat serta cadangan bagi mewujudkan dana kecil APEC bagi menangani Covid-19 serta kemudahan pemulihan ekonomi.

“Tidak kurang pentingnya, Malaysia yang dipertanggungjawabkan sebagai ekonomi bagi menerajui draf Visi Pasca 2020 yang akan berperanan sebagai dokumen rujukan APEC bagi tahun-tahun akan datang, juga menyambut baik gesaan menteri-menteri mengenai visi yang bermakna dan mampu dicapai,” katanya.

Mesyuarat MRT secara maya itu adalah yang pertama seumpamanya serta turut memaparkan kepimpinan Malaysia dalam menerajui kebiasaan baharu blok dengan mempengerusikan serta menjadi tuan rumah dalam format digital sepenuhnya.

Selain itu, mesyuarat sama turut disertai oleh Majlis Penasihat Perniagaan APEC (ABAC) serta pemerhati dari Sekretariat ASEAN dan Majlis Kerjasama Ekonomi Pasifik (PECC).- Bernama

See author's posts


Nilai jualan sektor pembuatan naik 6.5 peratus

KUALA LUMPUR: Nilai jualan sektor pembuatan Malaysia pada Jun 2021 berjumlah RM124.4 bilion, meningkat sebanyak 6.5 peratus berbanding bulan yang sama tahun lepas, menurut Jabatan Perangkaan Malaysia.

Ketua Perangkawan Datuk Seri Dr Mohd Uzir Mahidin berkata nilai jualan tersebut turut meningkat 1.3 peratus berbanding bulan sebelumnya, didorong oleh subsektor produk petroleum, kimia, getah dan plastik sebanyak 41.6 peratus terutamanya dalam industri pembuatan kok dan produk petroleum bertapis.

“Pengembangan ini juga didorong oleh subsektor produk makanan, minuman dan tembakau (9.0 peratus) disokong oleh industri pembuatan produk makanan.

“Subsektor produk elektrik dan elektronik (2.2 peratus) turut merekodkan peningkatan terutamanya dalam industri pembuatan kelengkapan elektrik,” katanya dalam kenyataan semalam.

Mohd Uzir berkata jumlah pekerja sektor pembuatan pada Jun 2021 adalah seramai 2,215,420 orang, meningkat 1.2 peratus berbanding 2,188,142 orang pada Jun 2020.

“Peningkatan ini disumbangkan oleh pekerja dalam produk elektrik dan elektronik (4.4 peratus) serta produk petroleum, kimia, getah dan plastik (3.8 peratus),” katanya.

Laporan tersebut turut menyatakan jumlah gaji dan upah yang dibayar adalah berjumlah RM7,360.3 juta, meningkat 3.5 peratus atau RM247.2 juta pada Jun 2021 berbanding bulan yang sama tahun sebelumnya.

Pada masa sama, nilai jualan per pekerja meningkat 5.2 peratus kepada RM56,135 berbanding bulan sama pada 2020 sebanyak RM53,374 manakala purata gaji dan upah setiap pekerja adalah sebanyak RM3,322 pada Jun 2021.

Pada suku kedua 2021, nilai jualan sektor pembuatan meningkat 33.9 peratus kepada RM377.7 bilion berbanding suku tahun sama pada tahun sebelumnya.

“Peningkatan ini didorong oleh kenaikan dalam produk kelengkapan pengangkutan dan pembuatan lain (47.3 peratus), produk petroleum, kimia, getah dan plastik (46.3 peratus) serta produk peralatan elektrik dan elektronik (30.0 peratus).

“Bilangan pekerja serta gaji dan upah, masing-masing meningkat 1.2 peratus dan 6.0 peratus pada suku kedua 2021,” katanya.

Menurut Jabatan Perangkaan Malaysia, prestasi nilai jualan pada separuh pertama 2021 turut merekodkan peningkatan 20.1 peratus kepada RM740.6 bilion berbanding tempoh sama pada 2020.  – Bernama

See author's posts


Berujanka Ai Mata Maya Gawai

Tusun Ke-3

BA minggu kedua, udah aki Song iya ditumbak tauka ba minggu nangkanka anak buah ke beputung di Sepital Besai, enda nemu kebuah tak enda ngetu-ngetu mih sida Jang kena tuntung penusah. Ke sekali tu sida Jang nerima kangau talipaun ti madahka siti berita pasal anak indu petunggal bini Jang ti dikangauka bala Bibi tak kena sakit lalu ditaban ngagai Sepital Sarikei. Bibi sempat ngeregister diri di sepital, tang udah nya iya lalu luput. Udah diperersa, iya ditemu kena stroke. Bibi ke nyadi pengajar graduate ba sebuah sekula primari di pelilih menua Saratok lalu dipasukka ba ICU.  Berita nya sekali agi balat ngasuh bala teguran. Tak enda arap bala ka Bibi ke baru beumur 39 taun tau tak kena stroke.  Kati iya nadai beperesa pengerai?  Kati iya nadai makai ubat tinggi darah? Tanda tanya baka nya enselit ba runding kaban belayan iya.

Bibi tak lalu enda nemu kitai sepengudah iya ke luput lalu dipasukka ba Unit ICU.  Iya tak lalu garing-garing nadai nemu nyaut tauka bejaku enggau kitai. Iya tak bepanggai penuh ba injin penampung seput ku laki iya, Boy nusui.  Berita enda manah tu ngasuh Jang seduai bini iya enggau anak seduai ke balat bendar rapat enggau Bibi laban sida iya serambau lalu udu bebakih maya sida begulai agi mit. Udah tiga malam di sepital, Bibi ngesuhka seput iya ke penudi ba sepital nya. Iya nadai sempat berandau enggau laki iya tauka bejaku enggau anak lelaki iya ke beumur enam taun. Bibi tak mupuk nadai jaku, nadai pesan.

Bagi sida Jang, datai baru penanggul sida deka minta permit awakka ulih pulai ke menua maya rabat. Gambar Tuan Polis ke ngeleseka Jang asai ke bisi nyeremang Jang. Enti Jang kin, tentu iya deka dikeleseka baru laban diatu nadai udah sempat orang beambika gambar tauka bulih surat pemati ti tau nyadi bukti ti deka dipinta Tuan Polis ba Balai siti nya.  Puas ke betanya kia-kia, bisi kaban ngasuh Jang ngagai Balai Poli siti da ke mega enda jauh ari nya. Jang mutuska runding ngelaungka Tuan Polis nya. Jang enda napatka balai ke suba tang ngagai balai ke siti da.

Ke sekali tu Tuan Polis nya ukai robot lalu bisi ati sereta nemu asai ati orang ke kena tuntung penusah. Iya nadai mayuh kelikuh semina iya ngelalau sida Jang enda tau mai orang bukai ke nadai disebut nama dalam permit nya lalu sida Jang dilalau enda tau ngetu sebarang alai di serantu jalai kelimpah ari seruran  nyaga  SOP. Jang sekali tu muji pemanah basa Tuan Polis siku nya lalu beterima kasih amat ke iya. Nya baru polis berjiwa rakyat lalu berkidmat untuk masyarakat ku ati Jang. Peremit pan lalu ulih. Ati berasai lantang mimit laban siti gigi tangga penanggul udah ulih diperaka.

PULAI MAI ATI SINU

Cherita pasal rabat amat ngenyinuka ati.  Hal ngelanggar SOP nadai nyadi isu laban rumah panjai nya chukup dijaga sida RELA. Nambahka nya bala ke datai chukup disembur enggau ubat sanitizer lalu bala ke begelumu enda lebih ari pemayuh mensia ke ngelanggar SOP sereta nitihka takah ke patut ari pangan diri.  Lebuh pengawa rabat udah tembu, tudah Bibi udah dianjung sida Jang menyanak mulaika diri ke mengeri enggau ati ti pemadu sinu. Sapa enda sinuka pengajar mati biak ninggalka anak ke agi mit lalu ninggalka pengawa enggau bilik penaik; ninggalka laki iya ke deka mikul tanggung pengawa ngintu anak seduai. Nambahka nya, Bibi ninggalka indai iya ke tumu balu ditinggalka niang apai iya suba ke mega mati biak. Kelimpah ari ngenang pemati Bibi, Jang seduai bini iya seruran diregau  penusah bilik tinduk seduai ti kena bah nyelai nadai temu penatai ai. Ba jaku pengarap lama nya burung. Diatu baka ke bisi ayan udah empa burung nya. Seduai enda ngegetu besampi dalam ati awakka  ayu jai nya tau ngetu tau badu.

Di serantu jalai, Jang tekenyit nerima kangau talipau ari tuai kompeni alai iya gawa madahka Jang mesti kena swab sereta lalu ngerantin diri 14 hari sebedau nurun gawa. Tu ngenyukupka pemayuh jelekah ti nyadi ba Jang. Udah diswab, Jang dilekatka gelik SDMC ba dekuan kanan iya ke tanda iya enda tau pansut ari rumah dalam timpuh ti ditetapka.  Lebuh Jang ngenang nyangka nya mih  sangking ulu ti dipadahka bilik tinduk tau tak laban bah.

Baka ke enda tembu naka nya, siti da utai ti nyelai lalu amat ngalitka ati nangkanka utai bukai ke nyadi. Ba lemai 28/5/21 datai berita madahka siku sida di rumah sida Jang di menua udah dipasukka ba Sepital Saratok laban ditemu positif Covid-19. Ari nya ayan ba kacha tv maya berita lemai, rumah sida nya sebuah ari sekeda rumah panjai ti deka kena adat bekurung belabuh ari 29 Mei 2021.  Amat-amat nyelai. Ukai nya aja, iya ke kena Covid-19 nya tukang ke ngaga rumah Jang di menua suba.

Utai ti nyadi nya udu nyelai tang amat nyadi. Jang seduai bini iya besampi minta sida sebilik dilindung diserayung Jesus awakka sida ngetu dituntung penusah. Seduai iya enggau pengabis baruh ati minta Petara Allah Taala nyaga ngemataka sida sebilik awakka diseliahka ari  sebarang penguji ti ngenusah. Nambahka nya seduai minta Jesus ngesuhka roh kudus iya awakka kuasa sitan ti ngasuh bilik penaik seduai iya tau kena banjir rari mindah misah. Seduai iya minta Jesus ngunjurka jari kudus iya murus nguntus sida sebilik awakka  muai ngesaika penusah ti ngachau ngeregau sida sebilik. Tulung sukung mih sida sebilik awakka sida ke agi meruan berujanka ai mata  maya Hari Gawai taun tu tau pulai lantang  baka selama. Besampika Tuan Jesus begulai lalu diau enggau sida belama-lama iya. Amen.

AMBIS …

Oleh JANTAN UMBAT

See author's posts


PM bayangkan kepayahan laksana semula ‘lockdown’

KUALA LUMPUR: Bimbang dengan kes positif Covid-19 yang kembali mencatatkan angka dua digit di negara ini sejak akhir-akhir ini, Tan Sri Muhyiddin Yassin membayangkan kepayahan yang akan dihadapi oleh rakyat dan negara sekiranya ‘lockdown’ (sekatan pergerakan) dilaksanakan semula susulan peningkatan kes dengan mendadak.

Perdana Menteri berkata rakyat tidak boleh ambil mudah dengan perkembangan semasa yang menyaksikan kewujudan 13 kluster baharu sepanjang tempoh Perintah Kawalan Pergerakan Pemulihan (PKPP) ketika mereka menikmati kehidupan yang kembali hampir normal ketika ini.

“Saya pasti saudara saudari tidak mahu kerajaan kembali melaksanakan ‘lock down’ sekiranya kes Covid-19 meningkat dengan mendadak. Saya juga berdoa dan berharap agar kita tidak perlu sampai ke tahap itu,” katanya dalam perutusan khas mengenai perkembangan terkini PKPP yang disiarkan televisyen tempatan.

“Cukuplah tiga bulan kita semua berkurung di rumah untuk memutuskan rantaian jangkitan Covid-19. Ekonomi negara kita terjejas teruk, perniagaan mengalami kerugian dan ramai yang hilang pekerjaan. Sudah tentu kita tidak mahu kembali hidup dalam kedaan ‘lockdown’ seperti itu,” katanya.

Muhyiddin berkata sekiranya kerajaan menguatkuasakan kembali ‘lockdown’, ia akan meninggalkan kesan yang amat besar terutama kepada ekonomi dan negara akan kehilangan sekurang-kurangnya RM2 billion sehari, secara langsung menyebabkan kehilangan sumber pendapatan bagi jutaan pekerja di Malaysia.

Selain itu ia akan menidakkan usaha kerajaan, sektor swasta dan badan bukan kerajaan (NGO) di bawah Pakej PRIHATIN dan PENJANA yang bertujuan untuk memulih dan menjana semula ekonomi.

“Harus diingat bahawa kerajaan sudahpun mengumumkan pakej rangsangan ekonomi Pakej Rangsangan Ekonomi Prihatin Rakyat (PRIHATIN), PRIHATIN Tambahan dan Pelan Jana Semula Ekonomi Negara PENJANA yang keseluruhannya berjumlah RM295 bilion untuk kesejahteraan rakyat dan kelangsungan perniagaan dalam tempoh yang sukar ini,” katanya.

Beliau berkata kerajaan telah banyak menghulurkan bantuan bagi meringankan beban rakyat menghadapi kesan pandemik Covid-19.

Muhyiddin berkata sehingga semalam sejumlah RM11.14 bilion telah disalurkan kepada 10.4 juta penerima Bantuan Prihatin Nasional manakala 7.7 juta pengguna menerima diskaun 50 peratus bayaran bil elektrik dan 65 peratus isi rumah menerima manfaat morotarium bayaran balik pinjaman bank dengan nilai keseluruhan RM38.4 bilion.

Subsidi upah kerajaan bernilai RM7.4 bilion memberi manfaat kepada 6.7 juta pekerja dan 834,000 majikan, katanya.

“Lebih 2.75 juta pekerjaan telah berjaya diselamatkan di bawah program Subsidi Upah dan Program Pengekalan Pekerja,” kata Muhyiddin.

Selain itu, lebih 800,000 perniagaan termasuk perniagaan mikro dan Perusahan Kecil dan Sederhana (PKS) telah menerima manfaat dariapda pakej rangsangan tersebut.

Rakyat melalui tempoh PKP sejak 18 Mac lalu dengan kira-kira tiga bulan mereka tidak boleh keluar rumah atau pergi bekerja kecuali bagi mendapatkan keperluan barangan makanan atau bertugas di sektor perkhidmatan penting.

Bagaimanapun, sejak PKPP diperkenalkan 10 Jun dan kelonggaran diberikan kepada hampir semua sektor, ada kalangan rakyat kelihatan alpa sehingga mengabaikan prosedur operasi standard (SOP) seperti penjarakan sosial, pemakaian pelitup muka dan kerap membasuh tangan.

Muhyiddin menegur malah ada yang berjabat tangan dan berpeluk-pelukan ketika bertemu sahabat handai dan sanak saudara.

Beliau berkata sekiranya ‘lockdown’ terpaksa dikuatkuasakan semula, unjuran pertumbuhan ekonomi negara bagi tahun depan mungkin tidak tercapai dengan perniagaan terpaksa ditutup semula dan kadar pengangguran boleh meningkat mendadak.

“Jangan kita lalai dan alpa. Saya nak mengingatkan sekali lagi pandemik Covid-19 masih belum berakhir. Jadi sama-samalah kita beristiqamah dalam mengekalkan kejayaan kita melawan wabak Covid-19,” katanya.

Memandangkan terdapat juga peningkatan kes import susulan rakyat Malaysia kembali ke tanah air, Muhyiddin berkata kerajaan mungkin akan menempatkan mereka di pusat kuarantin bagi mengawal kes import dengan lebih berkesan. Beliau memberi amaran penguatkuasaan undang-undang akan dipertingkatkan dengan denda yang lebih berat dikenakan terhadap mereka yang didapati melanggar undang-undang dan peraturan berkaitan pengawalan penularan pandemik tersebut.– BERNAMA

See author's posts


96 PESAWAH PADI DIBANTU

LUNDU: Seramai 96 pesawah padi di Daerah Lundu terlibat dengan penanaman padi Skim Jabatan Pengairan dan Saliran Sarawak (DID) di Tanjung Purun dan kesemua mereka berdaftar dengan Skim Baja Padi Kerajaan Persekutuan (SBPKP).

Menurut Ahli Dewan Undangan Negeri (ADUN) Tanjong Datu, Datuk Amar Jamilah Anu, daripada 96 pesawah ini, seramai 59 orang telah diberikan Bantuan Subsidi Membajak sebanyak RM600 sehektar.

“Ini menjadikan jumlah keseluruhan subsidi membajak bernilai RM18,418.20 pada tahun 2019-2020 akan diberikan kepada pesawah ini.

“Kita anggarkan pada tahun 2021 ini, sebanyak RM38,000 subsidi menuai diperlukan dengan nilai subsidi menuai RM500 per hektar dan anggaran jumlah pemohon bagi khidmat menuai adalah 76 orang pesawah dengan keluasan sawah padi 48.36 hektar,” katanya ketika berucap pada Program Pelancaran Penuaian Padi Sawah di Skim DID, Tanjung Purun di sini, semalam.

Beliau menambah, setakat Januari 2021, sejumlah 87.5 hektar tanah telah dibangunkan melalui skim ini dan 52.5 hektar masih belum diusahakan.“Jenis padi yang ditanam di Skim DID, Tanjung Purun ini adalah jenis MR269 dan hanya mengambil masa selama 90 hari saja untuk masak berbanding padi konvensional.

“Penggunaan mesin untuk menuai padi seperti yang didemonstrasikan juga mengambil masa yang singkat serta mampu menuai padi sebanyak dua guni dalam masa lima minit,” jelasnya.

Menurutnya, ia semestinya akan memberikan manfaat yang sangat besar kepada pesawah yang berdaftar dengan skim ini.

Beliau juga mahu beras hasil dari tuaian di Tanjung Purun ini akan dikomersialkan untuk dijual di Sarawak.

Oleh ASYRAF HALIM

See author's posts


Jangan sebar berita palsu

SIBU: Pengerusi Majlis Perbandaran Sibu (MPS) Clarence Ting menasihati
penduduk warga Sibu supaya tidak menyebarkan berita palsu mengenai COVID-19
sehingga menimbulkan suasana panik kepada orang ramai.

Ting berkata, beliau berasa kesal apabila terdapat pihak tidak
bertanggungjawab menyebarkan berita palsu yang memberi amaran supaya tidak
menggunakan termometer suhu telinga di Delta Mall Sibu di sini, kerana yang
dikhuatiri tercemar dengan Covid-19.

“Pihak pusat beli belah berkenaan sudah menjelaskan bahawa mereka
sentiasa membersihkan termometer telinga berkenaan dengan menggunakan alkohol
setiap kali selepas digunakan.

“Oleh itu, saya menggesa orang ramai supaya tidak mudah percaya dengan
berita palsu sebegini. Tetapi, jika mereka berasa tidak selesa dengan ini,
mereka boleh berkunjung ke tempat lain,” katanya baru-baru ini.

Ting berkata sebenarnya pusat membeli-belah Delta Mall adalah pusat
membeli-belah pertama di Sibu yang mengambil langkah kawalan orang ramai sejak
penguatkuasaan Perintah Kawalan Pergerakan (PKP) pada 18 Mac lalu.

Ini termasuk pemeriksaann suhu, hanya topeng muka yang dibenarkan masuk,
pendaftaran dan penjarakkan sosial dalam, sementara ketika itu belum ada pasar
raya berbuat demikian.

Sementara itu, Pengerusi Persatuan Perubatan Malaysia (MMA) Cawangan Sibu,
Dr Wong Chua Wei ketika dihubungi berkata, pemeriksaan suhu telinga adalah
lebih tepat daripada menggunakan termometer inframerah.

Namun, katanya, ia memerlukan kontak rapat dan muncung termometer berkenaan
perlu ditukar setiap kali digunakan.

“Kebiasaanya, muncung termometer telinga tersebut mempunyai pelapik
untuk sekali guna. Atau mereka boleh menggunakan alkohol untuk membersihkannya.

“Mereka yang menggunakan alat ini juga perlu melakukan penjarakan
sosial,” jelasnya.

See author's posts


Pemeteraian RCEP pencapaian bersejarah ASEAN

JAKARTA: Pemeteraian Perjanjian Perkongsian Ekonomi Komprehensif Serantau (RCEP) antara ASEAN, Australia, China, Jepun, Korea Selatan dan New Zealand menjadi detik bersejarah kepada blok itu, kata Setiausaha Agung ASEAN Lim Jock Hoi.

Beliau berkata ia sekali gus “mendukung peranan ASEAN dalam memimpin perjanjian perdagangan yang penting, walaupun usaha ke arah itu berdepan pelbagai cabaran global dan serantau serta melalui rundingan selama lapan tahun,” lapor Agensi Berita Vietnam (VNA).

“RCEP akan menjadi pendorong utama yang diperlukan bagi pemulihan yang cepat dan kukuh untuk perniagaan dan masyarakat di rantau kita terutama semasa krisis pandemik Covid-19 ketika ini,” tambah pegawai itu.

RCEP adalah pakatan perdagangan bebas terbesar ASEAN setakat ini, pasaran yang merangkumi  2.2 bilion penduduk dengan ukuran gabungan AS$26.2 trilion atau 30 peratus daripada keluaran dalam negara kasar (KDNK) dunia.

Kesepakatan itu, akan meningkatkan akses pasaran dengan tarif dan kuota dihapuskan ke atas lebih 65 peratus barang yang diperdagangkan.

Perjanjian itu juga akan mendorong syarikat-syarikat untuk melabur lebih banyak di rantau ini, termasuk membina rantaian bekalan dan perkhidmatan selain mewujudkan pekerjaan.

Rundingan RCEP, dimulakan pada 2013, dipimpin oleh Iman Pambagyo, Ketua Pengarah Kementerian Perdagangan Indonesia, dan disokong oleh Sekretariat ASEAN.

Majlis menandatanganinya diadakan secara maya pada Sidang Kemuncak RCEP keempat pada Ahad, sempena Sidang Kemuncak ASEAN ke-37 dan Mesyuarat-Mesyuarat Berkaitan yang dihoskan Vietnam.- Bernama

See author's posts


Tammy perlu hormat peraturan – Lampard

Liga Perdana Inggeris

PENGENDALI Chelsea, Frank Lampard memberi amaran kepada Tammy Abraham supaya menghormati ‘peraturan’ selepas penyerang Chelsea itu bertekak dengan Cesar Azpilicueta.

Tammy bertekak dengan Cesar berkenaan dengan siapa harus mengambil sepakan penalti ketika aksi kelab berkenaan mengalahkan Crystal Palace 4-0.

Ketika Chelsea mendahului 3-0 pada separuh masa kedua, Tammy mahu mengambil penalti kedua The Blues sekali gus merampas peranan Jorginho, iaitu pakar sepakan penalti yang menjaringkan gol (penalti pertama) sebelum itu.

Tammy dan Timo Werner berbincang mengenai siapa yang perlu mengambilnya sebelum kapten Chelsea, Cesar masuk campur.

Cesar mengambil bola dari tangan Tammy dan memberikannya kepada Jorginho sambil memberi isyarat kepada penyerang itu untuk beredar.

“Ia sudah diselesaikan. Saya mahu pemimpin dan saya tidak kisah jika ada sedikit konflik.

“Jika Tammy mahu mengambilnya kerana inginkan gol atau apa saja, dia perlu diingatkan mengenai kedudukannya.

“Saya menghargai keghairahannya kerana persembahannya berhak mendapatkan gol tetapi peraturannya ialah anda tidak boleh memotong barisan ketika ini.

“Jadi terimalah keadaannya,” jelas Lampard. -AFP

See author's posts


Bandar pintar tarik pelabur asing

KUCHING: Pembangunan semula dan transformasi Bandar raya Kuching menjadi bandar moden dan pintar akan menarik minat ramai pelaburan asing, kata Ketua Menteri Datuk Patinggi Abang Johari Tun Openg.

Menurutnya, malah ada syarikat dari Jepun sudah menyatakan minat untuk memperluaskan operasi mereka di Zon Perindustrian Bebas Samajaya melibatkan pelaburan RM20 bilion yang mana sudah tentu akan memberi peluang pekerjaan kepada rakyat negeri ini.

“Kita kerajaan Gabungan Parti Sarawak (GPS) fokus, komited serta tahu betapa pentingnya untuk kita mewujudkan bandar raya moden di negeri ini terutamanya di Kuching.

“Dalam kita mewujudkan bandar pintar ini, terdapat beberapa komponen tertentu dan penting di dalam program transformasi kita seperti pembangunan infrastruktur asas, prasarana, pengangkutan awam, pengurusan sisa pepejal, perumahan mampu milik, tadbir urus dan banyak lagi.

“Jadi apa yang penting adalah budaya yang ada di Sarawak amnya Kuching kita mesti pertahankan terutamanya perpaduan yang kukuh, jadi apabila membangunkan Kuching, kita mesti ada unsur-unsur budaya tersebut,” katanya.

Beliau berkata demikian dalam ucapannya pada majlis sambutan Ulang Tahun Ke-32 Bandar raya Kuching di Dataran MBKS di sini, semalam.

Tambahnya, komponen lain yang penting bagi bandar pintar adalah persekitaran lestari yang mempunyai ruang untuk acara sukan dan rekreasi yang akan memberi ruang kepada orang untuk berinteraksi selain menyediakan persekitaran yang selamat untuk warganya.

Bercakap mengenai sambutan tersebut, Abang Johari berkata, Sarawak bertuah kerana selama 32 tahun, Kuching mengalami banyak perubahan dengan begitu pantas termasuk pembangunan perumahan, pusat komersial dan tempat rekreasi.

“Dan pembangunan ini bukan sahaja di kawasan Dewan Bandaraya Kuching Utara (DBKU) dan Majlis Bandaraya Kuching Selatan (MBKS) tetapi juga sehingga ke Padawan yang turut mendapat kesannya,” ujarnya.

Beliau berkata, dari sudut pembangunan ekonomi digital, Sarawak sudah mendahului negeri lain di Malaysia dan negeri tersebut merujuk kepada kerajaan negeri untuk panduan kearah tersebut.

“Apa yang penting adalah kita sebagai kerajaan negeri harus mempunyai visi serta tahu bagaimana untuk mentransformasikan bandar kita kepada bandar moden.

“Dengan adanya semua ini, sudah tentu ia akan akan memberikan asas untuk ekonomi kita bergerak khasnnya sektor perkhidmatan and pelancongan,” tambahnya.

Turut hadir, Timbalan Ketua Menteri Datuk Amar Douglas Uggah Embas, Menteri Kerajaan Tempatan dan Perumahan Dato Sri Dr. Sim Kui Hian, Menteri Muda Hal Ehwal Islam dan DBKU Datuk Dr. Abdul Rahman Junaidi, Datuk Bandar MBKS, Dato Wee Hong Seng dan Datuk Bandar DBKU, Datu Junaidi Reduan.

Oleh Zarina Abdullah

See author's posts


Kebajikan dua keluarga dibela

KUCHING: Setelah hampir satu tahun tinggal di dalam kontena usang di Jalan Kuap, Batu 10, tanpa bekalan air dan elektrik, dua buah keluarga yang kurang bernasib baik akhirnya mampu menarik nafas lega kerana mendapat perhatian Ahli Dewan Undangan Negeri (ADUN) Batu Kitang, Lo Khere Chiang.

Salah sebuah keluarga yang ditemui, Nurul Syafiqah Bujang, 27, dari Siol Kandis berkata, beliau terpaksa tinggal di dalam kontena usang tersebut selepas dihalau keluar dari rumah sewa.

Ibu kepada dua anak tersebut berkata selepas dihalau, beliau bersama keluarganya ke kawasan Jalan Kuap tersebut untuk mencari kerja di sini, tetapi tidak bernasib baik dan akhirnya menyebabkan mereka sekeluarga tinggal di kontena usang itu untuk tempoh yang agak lama.

“Keadaan di sini memang agak susah, kita tiada sebarang bekalan elektrik, dan apabila hujan, air hujan akan masuk melimpah ke dalam dan akan basah.

“Kita juga tidak mampu untuk menyewa kerana tiada sumber kewangan dan sekarang juga tiada kerja, dan sukar untuk mencari pekerjaan pada waktu ini.

“Saya sudah lama tidak ada kerja kerana penularan wabak Covid-19 selain Perintah Kawalan Pergerakan (PKP), tambahan pula saya sekarang mengandung anak yang ketiga,” katanya ketika ditemui pemberita pada lawatan bersama Lo, di sini, semalam.

Dia memberitahu, beliau amat gembira sekiranya ada rumah sewa murah disediakan kepada keluarganya kerana tidak mahu terus hidup dalam keadaan tersebut dan mahu maju ke hadapan.

“Saya juga tidak boleh terus mengharapkan bantuan orang lain juga kerana saya bukannya ada cacat anggota lagi dan masih boleh pergi kerja, cuma keadaan sekarang yang agak sukar.

“Orang lain pun tidak akan terus menolong kita setiap hari dan sepanjang masa, justeru saya harus terus kena berusaha sendiri,” katanya yang mempunyai dua anak kecil iaitu Nur Alia Mohamad Syafik Aizul berusia satu tahun enam bulan dan seorang lagi Nur Damia Mohamad Syafik Aizul berusia empat tahun.

Sementara itu, bagi sebuah lagi keluarga mendiami kontena usang bersebelahan Syafikah iaitu Marikan Abu Seman, 52, berkata beliau hanya bekerja sebagai buruh dan bergaji antara RM20 sehingga RM50 sehari.

“Saya tinggal di sini dengan isteri dan seorang ipar kerana tidak mampu menyewa rumah.

“Jadi, saya berharap dapat rumah sewa sekitar RM150 sebulan itu supaya kami tidak perlu mengharapkan bantuan orang lain,” jelasnya.

Marikan turut meluah perkara yang sama seperti Syafikah yang mana tinggal di kontena tersebut bukan sahaja panas tetapi akan basah sekiranya hujan lebat.

Bagi keperluan air, kedua-dua buah keluarga tersebut menggunakan air dari pili bomba berdekatan untuk minum, mandi dan juga memasak.

Kini, kedua-dua keluarga terbabit mampu berasa sedikit lega kerana telah dipindahkan ke rumah sewa sementara iaitu rumah kedai di kawasan Batu 7 dan dibiayai oleh pusat khidmat Dewan Undangan Negeri (ADUN) Batu Kitang dan selepas itu akan ditempatkan di rumah sewa di bawah seliaan Perbadanan Pembangunan Perumahan (HDC) Sarawak pada harga di bawah RM150 sebulan.

Oleh Cherly Law

See author's posts


Kertas putih kesihatan dibentang November ini

MENTERI Kesihatan Khairy Jamaluddin.

KUALA LUMPUR: Satu kertas putih kesihatan ke arah reformasi sistem kesihatan negara dijangka dibentangkan di Dewan Rakyat pada November ini, kata Menteri Kesihatan Khairy Jamaluddin.

Kertas putih itu bertujuan mengukuhkan sistem kesihatan negara secara menyeluruh agar perkhidmatan kesihatan lebih saksama, berkualiti tinggi, mudah diakses dengan kos berpatutan dan mampan untuk jangka masa panjang, kata Khairy pada Waktu Pertanyaan Menteri di Dewan Rakyat semalam.

“Kertas putih kesihatan adalah satu ikhtiar Kementerian Kesihatan untuk membuka hujah dan perbincangan bersama rakyat serta pihak berkepentingan mengenai sistem kesihatan negara yang memerlukan penambahbaikan yang mampan. Ia merupakan dokumen rasmi kerajaan yang akan menggariskan status semasa, jurang dan kekangan yang dihadapi.

“Dokumen ini juga akan mengemukakan cadangan penyelesaian secara berfasa dari segi reformasi penyampaian perkhidmatan, pembiayaan, tadbir urus serta organisasi merangkumi tempoh 15 tahun,” katanya semasa menjawab soalan Wong Hon Wai (PH-Bukit Bendera).

Khairy berkata, penyediaan kertas putih kesihatan itu akan mengambil kira hasil serta syor pelbagai kajian sistem kesihatan yang telah dilaksanakan dan pandangan pihak berkepentingan termasuk rakyat melalui sesi libat urus.

Menteri itu berkata untuk memastikan cadangan kertas putih itu kalis masa depan dan mendapat persetujuan bipartisan, ia juga perlu dibawa ke peringkat Dewan Negara serta cadangan kertas putih itu perlu dilaporkan kepada Jemaah Menteri dan Jawatankuasa Pilihan Khas.

“Sebab itu saya putuskan proses ini mesti dibawa ke Dewan Negara dan Parlimen mendapat keputusan konsensus bipartisan. Hanya persetujuan bipartisan sahaja memastikan ini (kertas putih) akan menjadi satu dokumen, hala tuju, ikhtiar dan aspirasi bersama, tak kira kerajaan mana (memerintah) dan menteri siapa yang duduk di kerusi ini.

“Saya cadangkan ia dilaporkan bukan saja kepada Jemaah Menteri, juga untuk Jawatankuasa Pilihan Khas agar milestone atau sasaran dicapai mengikut perancangan yang dikecapi semasa konsensus kertas putih ini disediakan,” katanya.

Beliau berkata, cadangan kertas putih itu mengambil kira aspek akses kesihatan di peringkat kebangsaan, tidak kira negeri dan wilayah. – Bernama

See author's posts


Willie menang Puncak Borneo

SIBURAN: Calon Gabungan Parti Sarawak (GPS) Datuk Willie Mongin berjaya mengekalkan kerusi Parlimen P198 Puncak Borneo dengan memperoleh 13,338 undi majoriti dalam Pilihan Raya Umum Ke-15 (PRU-15).

Beliau yang memperoleh 29,457 undi, menewaskan calon Pakatan Harapan (PH) dari Parti Keadilan Rakyat (PKR), Diog Dios (16,119 undi) dan calon Parti Sarawak Bersatu (PSB), Iana Akam (5,578 undi) dan hilang deposit dengan peratusan keluar mengundi ialah 65.09 peratus.

Keputusan rasmi itu diumumkan Pegawai Pengurus Pilihan Raya Puncak Borneo, Ranum Bari di Dewan Wawasan SMK Siburan, sebentar tadi.

See author's posts


Sejarah Iban

MENUA IBAN … Ari Batang Sadong di menua tu mih bansa Iban mupuk berimba, bemuai betaun begigaka menua baru, sebedau ke menua bukai di Sarawak.

Tusun Ke-41

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena Iban Sarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

Dalam Tusun Ke-40 ngagai 41, penulis mai mai pemacha  limpang lalu pulai ke belakang enda lama, ngenang penatai siku ari bansa Dayak ti laun mimit datai ari menua Kayong, Kalimantan Barat, Indonesia, jeman perintah Sultan Berunei di Sarawak, kelia menya.

NARA PUNI TAJU REMAUNG

Nyau hari keempat, agi mega Nara meda utai nyelai ba tengah jalai pendai sida nya. Sekali nya, iya meda simpai rangki ti dipeda iya ba hari keterubah suba. Ba tisi simpai nya bisi setangkai buah lensat sereta sepating buah sibau ti benung ripu amai mansau. Meda utai nya betul-betul ba tengah jalai, iya pan berunding dalam ati. Lagi enti bala nembiak tepedaka utai tu, enda sida nemu utai tu tau nganu. Kada enda diambi lalu dipakai sida buah tu lagi? Kasih ga sida, pia ku Nara bejaku dalam ati diri empu. Iya pan ngair semua utai nya ke tisi jalai dalam babas mimit awakka enda dipeda orang ti mansa. Pulai mandi Nara madahka menyadi iya nya pasal penyelai utai ti dipeda iya nya.

“Ari suba aku madahka nuan, anang negu semua utai nya…! Nama nuan negu buah nya ga?!” pia ku Patinggi Ngadan nganu Nara.

“Nya mih…! Nama kebuah orang nya engkah utai nya ba tengah-tengah jalai pendai kitai! Aku takut, enggaika bala anak mit kitai serumah tu, makai buah nya. Nya aku… ngair iya ke tisi ngena kaki aku; ukai enggau jari,” ku saut Nara enggau sabak-sabak.

“Enggau kaki, enggau kayu pan utai nya sigi enda tau ditegu. Suah aku madahka nuan ngelama tu! Nya taju remaung…! Nemu nuan!!  Paluiiii…!,” ku timbal Patinggi Ngadan baru enggau ati ti pedis sereta sinu. “Enti nuan amai udah negu utai nya, nuan diatu udah puni taju remaung nya: lalu sebarang maya remaung nya deka ngiga lalu munuh nuan”.

BUNSU REMAUNG NYERANG NARA

Nara enda bejaku agi lalu nyabak sikuk-sikuk. Meda utai baka nya, Patinggi Ngadan pan lalu ngangauka bala ulun enggau nembiak iya mantap lalu ngambi semua batang pisang ba kebun iya di Emperan Tabau enda jauh ari penyangkai rumah sida nya. Udah nya Nara diasuh sida belalai dalam kuta batang pisang tujuh serak lalu ti dibungkur ngena tujuh serak pua kumbu. Udah semua utai nya tembu diadu, hari pan malam, petang. Enda lama udah nya, dinga rengung-rengung munyi tegung remaung nya datai ari Bukit Bangat. Nyaris sereta berauh munyi tegung remaung nya. Semua mensia di serata menua Batu Lintang ninga magang. Takut amai sida. Udah iya negung, sepi asai nyau berenyang tanah ngelingi kuta batang pisang nya di tengah remaung nya. Datai ba kuta nya remaung nya pan naka ulih ngerumpang pagar nya ngena kukut iya ti tajam nyau baka lungga pengeraut wi. Benung iya deka nangkap Nara, Patinggi Ngadan enggau bala bujang berani sereta bala ulun iya pan nyumpit remaung nya enggau laja ipuh. Udah nya, sida pan sama mansang semak agi lalu numbuk remaung nya ngena sangkuh. Remaung nya parai dia tang Nara bisi rajai lalu bakal mimit kena kaus kukut remaung nya. Abi telih kena kaus remaung ba tubuh Nara enda ulih ubat tang agi mengkang lita lalu nya ti ngujungka iya enda belaki sampai ke parai tuai.

Pagi seiti Patinggi Ngadan nurun ngabas tanah enggau kebun iya di Ulu Layar. Datai din iya pan mesi tebing sungai, kerangan, pun mumban enggau pun kayu meruju ngena ai pengaruh iya seraya besampi.

“Nya mih…, ni kita Petara aki, Petara ini? Dinga sada, dinga nyawa sampi aku tu. Barang sapa ti ukai anak telesak peturun aku nubai ikan ba sungai tu; semua ikan ditu enda tau ransi, enda tau mati,” pia ku Patinggi. Nya alai datai ke sehari tu, orang ti ukai peturun Ngadan enti nubai sungai Layar enda ulih ngasuh ikan ba endur nya mati.

TERAS TANGKAL PATINGGI

Udah nya Patinggi Ngadan mudik ke ulu datai ba Kerangan Patinggi. Dia iya nibak batang sepun tebelian kena iya ngaga kelai menua nya udah diempu iya. Tibak kayu tebelian nya disebut orang Teras Tangkal Patinggi. Enda lama udah nya Patinggi Ngadan bisi ninga berita angin ti nyebut pasal raban Sampar ari Penebak di Ulu Layar deka pindah ke ili lalu diau bumai betaun ba tanah iya. Ninga munyi nya iya ngasuh bala ulun iya ngantung siti ringka enggau siti selabit ba tiang di nanga sungai nya seberai Teras Tangkal Patinggi. Nya mih kebuah sungai nya disebut orang Sungai Ringka. Ngena tanda nya; ringka enggau selabit, reti nya Patinggi Ngadan enda ngasuh Sampar datai lalu diau ba tanah ti udah diambu iya nya; enti iya enggai belaya tauka diukum Patinggi Ngadan. Ninga munyi nya Sampar enggau bala nembiak iya enda nyadi pindah kia.

Udah betaun-taun diau di menua nya Patinggi Ngadan pan matak bala iya pindah ke ili agi ari Batu Lintang di Nanga Jaloh tauka Lupa urung lima batu ngilah kin agi.

Nitihka tusut orang tuai kelia, Patinggi Ngadan bebini jadi enggau Lamentan lalu beranakka Bata enggau Labun. Labun bebini jadi enggau Sansi lalu beranakka anak lelaki ti benama Jegera. Udah iya bebini, Labun beserara ari bala nembiak iya ba rumah apai nya lalu nirika rumah panjai baru begulai enggau bala sida serumah ke deka nitihka iya ngiga menua baru.

PENDAM LUPA ENGGAU PENDAM JALOH

Maya jeman nya, dua buah rumah panjai tu nyau nemu main nyabung manuk. Maya nya sida nyabung ukai bentaruh ngena duit tang nyabung rindu ati aja; rindu meda manuk bebintis; kekadang ga sida bentaruh ngena reta tengkira ti mit-mit. Nyau deka ninting hari sida iya nyabung manuk. Udah ambis manuk sabung, manuk indu ga disabung sida. Udah ambis manuk indu, lama-kelama nyau nyabung telu.

Malam seiti, Patinggi Ngadan bisi mimpi. Iya bemimpi betemu enggau Antu Bunsu Manuk.

“Jai amai ulah bala nembiak nuan, Ngadan,” pia ku Antu Bunsu Manuk nya. “Ila kita deka ensepi asai parai baka manuk ti udah disabung kita nya”.

Dua tiga hari udah nya, sida meda utai ti nyau deka baka gudi terebai di langit lalu ninggang dua buah rumah panjai nya; rumah Labun enggau rumah apai iya Patinggi Ngadan. Enda lama udah nya sida ba dua buah rumah panjai nya pan bejarit amai tabin lalu mati. Udah siku-siku ga sida tabin lalu mati. Kekadang dua tiga iku mati seretai. Nyau enda alah anjung ke pendam. Nyau enda chukup tubuh sida ke agi regas nyengai lalu nganjung antu ke pendam. Meda utai baka nya Patinggi Ngadan pan mai sida ke agi idup ngerarika diri ari rumah nya. Dua buah rumah panjai ti agi mayuh bangkai mensia dia ditinggalka sida ke idup pia aja. Bau but mih utai dia. Nya alai menua dua buah rumah panjai nya tadi lalu nyadi Pendam Lupa enggau Pendam Jaloh.

Referen maya dan kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia) and  The Encyclopaedia of Iban Studies, Volume III, Joanne and Vinson H. Sutliv,  The Sarawak Journal 1994 -The Source of Iban History, Benedict Sandin.

(Betampung ba Tusun Ke-42  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, tuai-tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh Harry Usup Umbar

See author's posts


Sedia buktikan kebolehan sebenar

KETIADAAN penjaga gol Selangor FC, Mohd Khairulazhan Mohd Khalid yang disahkan positif Covid-19 baru-baru ini, pastinya membuka peluang lebih tinggi buat pemain Petaling Jaya City FC, Kalamullah Al-Hafiz Mat Rowi untuk tersenarai dalam kesebelasan utama pada Piala AFF di Singapura.

Keterujaan jelas terpancar di wajah penjaga gol berusia 26 tahun itu selepas mendapat panggilan kali kedua menyertai skuad kebangsaan untuk menggalas misi penting dalam kejohanan yang membuka tirai semalam dan dijadual berakhir 1 Jan 2022.

Biarpun belum berpeluang membuat kemunculan pertama buat Harimau Malaya di pentas antarabangsa, Kalamullah enggan berasa tertekan dengan situasi berkenaan namun tekad memberi fokus sepenuhnya jika mendapat kepercayaan daripada ketua jurulatih, Tan Cheng Hoe untuk diturunkan dalam kejohanan itu.

Penjaga gawang dari Kota Bharu, Kelantan itu menyifatkan peluang tersenarai dalam skuad kebangsaan di Singapura merupakan pengalaman baharu dan sesuatu yang sangat istimewa baginya kerana belum pernah merasai suasana kejohanan besar seperti Piala AFF sebelum ini.

“Saya tidak mahu berasa tertekan sebaliknya mahu fokus dan tunjuk kebolehan yang saya ada sekiranya diberi peluang mendapat minit permainan nanti,” katanya.

Kalamullah yang mendapat panggilan pertama ke dalam skuad Harimau Malaya hanya memanaskan bangku simpanan dalam dua perlawanan persahabatan antarabangsa menentang Jordan dan Uzbekistan Okt lepas.

Namun, situasi terkini melanda skuad negara selepas Mohd Khairulazhan terpaksa menjalani kuarantin kendiri selama 10 hari selepas disahkan positif Covid-19 menyebabkan Kalamullah hanya perlu merebut tempat dengan pemain berpengalaman, Khairul Fahmi Che Mat untuk menjaga gawang negara sekurang-kurangnya bagi tiga perlawanan mendatang.

Selain Mohd Khairulazhan, pemain sayap lincah dari Terengganu FC, Mohamad Faisal Abdul Halim, juga diuji positif Covid-19.

Persatuan Bola Sepak Malaysia (FAM) dalam satu kenyataan memaklumkan jika ujian selanjutnya itu mendapati kedua-dua pemain tersebut telah bertukar status kepada negatif Covid-19, maka mereka akan dibenarkan untuk kembali menyertai aktiviti bersama pasukan dengan serta-merta dan juga dapat beraksi pada baki kejohanan berkenaan.

Dalam pada itu, Kalamullah yang menjadikan penjaga gol Manchester United David De Gea sebagai idolanya, yakin rakan sepasukan mampu menampilkan prestasi baik di atas padang seterusnya menepati sasaran untuk layak ke final buat dua edisi berturut-turut, selepas bergelar naib juara pada 2018.

Sementara itu, beliau juga bersyukur diberi tunjuk ajar serta mempelajari banyak teknik berguna untuk memantapkan ketangkasannya menjaga gawang daripada Khairulfahmi dan Mohd Khairulazhan dalam kem latihan pasukan negara menjelang Piala AFF sebelum ini.

Malaysia membuka tirai aksi Kumpulan B menentang Kemboja di Stadium Bishan pada 5.30 petang semalam diikuti Laos pada 9 Disember sebelum berdepan cabaran Vietnam (12 Disember) dan Indonesia pada aksi terakhir (19 Disember).-Bernama

See author's posts


Pemimpin masyarakat digesa bantu golongan miskin

MENTERI Pembangunan Luar Bandar Datuk Seri Mahdzir Khalid (kanan) menyampaikan replika cek kepadaketua peserta Felcra Pong Selatan Ibrahim Awang Besar (kiri) pada Majlis Iftar Warga Felcra Padang Terap diPusat Komuniti Padang Kerasak Naka Kuala Nerang semalam. • Foto BERNAMA

KUALA NERANG: Pemimpin masyarakat setempat diharap dapat menyalurkan maklumat berkenaan kehidupan miskin dan daif individu atau keluarga di kawasan masing-masing kepada agensi kerajaan agar bantuan sewajarnya dapat disalurkan kepada mereka.

Menteri Pembangunan Luar Bandar Datuk Seri Mahdzir Khalid berkata, ketua kampung, penghulu atau ahli jawatankuasa kariah masjid boleh membantu golongan miskin ini kerana ada antara mereka yang tidak tahu cara mendapatkan bantuan.

“Yang saya bimbang itu dia tidak dapat sampaikan info dia miskin kepada orang lain. Dia miskin lepas itu tidak ada siapa yang ambil kisah mengenai dia, tiada siapa yang ambil tahu. Akhirnya pemberita (media) yang dapat tahu.

“Kalau pemberita dapat tahu pun tidak mengapa, boleh bagi maklumat kepada kita (kerajaan). Kadang-kadang saya tengok yang tular itu yang jumpa dulu media,” katanya ketika ditemui pada Majlis Iftar bersama Warga Felcra Padang Terap di Naka, dekat sini Sabtu lalu.

Beliau diminta mengulas mengenai isu kehidupan daif seorang remaja Wan Akid Afham Wan Mohd Ruhsemadi, 13, yang tinggal di sebuah rumah yang sudah rosak dan separuh roboh bersama keluarganya di Kampung Banggol, Kota Bharu, Kelantan.

Kisah kehidupan Wan Akid Afham atau lebih dikenali dengan panggilan Akid itu tular sejak beberapa hari lepas dan mendapat perhatian pelbagai pihak termasuk pendakwah bebas Ebit Lew yang tampil membantu remaja itu dan keluarganya.

Mengulas lanjut, Mahdzir berkata kementeriannya menerusi beberapa agensi mempunyai pelbagai program bagi membantu keluarga miskin termasuk membaik pulih atau membina rumah baharu untuk mereka.

Menurutnya, di Kelantan program baik pulih atau membina rumah untuk rakyat termiskin dilaksanakan Lembaga Kemajuan Kelantan Selatan (KESEDAR) yang boleh dipohon sekiranya rumah rosak akibat ribut, banjir ataupun telah uzur.

“Kita ada peruntukan untuk baiki rumah, tapi siapa yang nak tolong dia? Yang nak tolong dia ini sama ada ketua kampung, penghulu mukim dan pejabat daerah untuk bawa maklumat itu kepada agensi kita,” katanya.

Sementara itu, Mahdzir berkata Felcra memperuntukkan sejumlah RM4.3 juta bagi melaksanakan pelbagai program pembangunan ekonomi dan sosial di kawasan tanah rancangannya di seluruh negara pada tahun ini.

“Program itu termasuk pembangunan wanita, pembangunan ameniti sosial, ternakan dan tanaman, latihan kemahiran dan pembangunan rohani yang semuanya membabitkan RM4.3 juta yang diuruskan oleh Felcra,” katanya. – Bernama

See author's posts


RM512.5 juta disalurkan kepada KKM

KUALA LUMPUR: Setakat 7 Ogos 2020, sebanyak RM512.5 juta telah disalurkan kepada Kementerian Kesihatan Malaysia (KKM) dalam usaha untuk meningkatkan lagi keupayaan kementerian tersebut untuk memerangi Covid-19, kata Menteri Kewangan Tengku Datuk Seri Zafrul Abdul Aziz.

Beliau berkata, usaha pembendungan penularan pandemik itu adalah faktor kritikal dalam pemulihan ekonomi dan sebanyak RM1 bilion telah diperuntukkan bagi membiayai pembelian peralatan perubatan seperti ventilator dan peralatan unit rawatan rapi (ICU), peralatan perlindungan diri (PPE) bagi kakitangan perkhidmatan perubatan awam serta keperluan makmal untuk saringan Covid-19.

“Bagi Elaun Khas Barisan Hadapan, setakat 7 Ogos 2020, sebanyak RM222.4 juta telah disalurkan berdasarkan 694,447 tuntutan yang terdiri daripada doktor, jururawat dan kakitangan perubatan lain yang terlibat secara langsung dalam pengurusan dan pembendungan Covid-19.

“Elaun khas ini juga dipanjangkan kepada anggota tentera, polis, kastam, imigresen, bomba, anggota Angkatan Pertahanan Awam serta anggota RELA yang terlibat secara langsung dalam melaksanakan Perintah Kawalan Pergerakan (PKP),” katanya.

Beliau berkata demikian dalam Laporan LAKSANA Ke-17 mengenai Pelaksanaan Pakej Rangsangan Ekonomi Prihatin Rakyat (PRIHATIN) dan Pelan Jana Semula Ekonomi Negara (PENJANA) yang dikeluarkan di sini, semalam.

Mengenai Bantuan Sara Hidup (BSH), Tengku Zafrul berkata, bayaran sebanyak RM2.7 bilion telah dikreditkan ke dalam akaun bank yang melibatkan seramai 4.13 juta penerima.

“Penerima BSH yang diluluskan tetapi tidak dapat dikreditkan ke dalam akaun bank boleh menuntut secara tunai di mana-mana cawangan Bank Simpanan Nasional (BSN) sehingga 31 Disember, 2020,” katanya.

Bagi Program i-Lestari Kumpulan Wang Simpanan Pekerja (KWSP), beliau berkata, sehingga 7 Ogos 2020, jumlah pengeluaran kumulatif antara tempoh April hingga Ogos 2020 adalah sebanyak RM6.5 bilion, meningkat daripada RM5.71 bilion pada minggu sebelumnya, dan melibatkan 4.52 juta penerima (peningkatan daripada 4.5 juta).

Sementara itu, setakat 7 Ogos, 2020, Tengku Zafrul berkata, kerajaan telah menyalurkan bantuan kepada 29,968 pemandu teksi berjumlah RM17.9 juta buat penerima fasa pertama, meningkat daripada 29,665 pemandu teksi berjumlah RM17.8 juta pada minggu sebelumnya.

“Bagi penerima fasa kedua, pembayaran telah mula dibuat pada 22 Julai 2020 yang melibatkan 4,814 pemandu,” katanya sambil menambah bahawa seramai 1,376 pemandu telah menerima pembayaran bagi fasa kedua yang berjumlah RM825,000.

Bagi pemandu pelancong, beliau berkata, sehingga 7 Ogos 2020, seramai 7,582 orang telah menerima bantuan berjumlah RM4.55 juta, meningkat daripada 7,570 orang berjumlah RM4.54 juta pada minggu sebelumnya.

“Selain itu, pembayaran kepada 3,104 pemandu bas pelancongan telah mula dibuat pada 22 Julai 2020, dan setakat 7 Ogos 2020, seramai 2,870 pemandu telah menerima bantuan berjumlah RM1.7 juta,” katanya. – Bernama

See author's posts


564 KIR, kumpulan pertama berpindah Disember ini

KUCHING: Seramai 564 Ketua Isi Rumah (KIR) dari Seberang Hilir akan menjadi kumpulan pertama berpindah ke kediaman projek Darul Hana bermula penghujung Disember ini.

Ahli Dewan Undangan Negeri (ADUN) Pantai Damai, Datuk Dr. Abdul Rahman Junaidi berkat,a KIR yang terlibat adalah penduduk dari 13 kampung iaitu Seberang Hilir oaitu Jampung Panglima Seman Lama, Kampung Semarang dan Kampung Pulo Ulu.

Menurutnya, mereka akan berpindah termasuk di kawasan perumahan Blok 1A dan Blok 2A iaitu sebanyak 564 unit rumah pelbagai bentuk.

“Mereka akan pindah ke rumah bergantung kepada nilai hartanah kediaman bagi setiap isi rumah dan tidak perlu membayar sebarang bayaran,

“Malahan Kerajaan Sarawak juga akan memberikan subsidi untuk menanggung kos penduduk yang akan berpindah,” katanya.

Dr. Abdul Rahman yang juga Menteri Muda di Jabatan Ketua Menteri (Hal Ehwal Islam dan DBKU) berkata demikian pada sidang media selepas mengadakan lawatan ke Blok A1 dan Blok A2 perumhaan Darul Hana semalam.

Bagi tempoh perpindahan pula, Dr. Abdul Rahman mendedahkan KIR yang terlibat diberi tempoh masa tiga hingga enam bulan.

“Perpindahan kumpulan pertama ini akan dilaksanakan secara cabutan undi oleh penduduk yang terlibat bersama pihak Jabatan Tanah dan Survei dan agensi lain,” jelasnya.

Selain dilengkapi kemudahan asas seperti jalan raya yang besar dan sistem perparitan yang terancang, Dr. Abdul Rahman memberitahu perumahan projek Darul Hana itu akan dilengkapi sistem meter pintar (smart metering).

“Sistem meter pintar ini akan membolehkan penduduk mengawal utiliti iaitu bekalan elektrik dan air hanya melalui aplikasi di telefon pintar masing-masing,” ujarnya kawasan perumahan itu bakal menjadi Taman Perumahan Pintar yang pertama di Sarawak dilengkapi dengan kemudahan internet berkelajuan tinggi 5G.

Dr. Abdul Rahman mendedahkan, perumahan Darul Hana itu juga akan menjadi yang pertama melaksanakan sistem ‘Single Billing’ iaitu sebuah rumah hanya akan menerima satu bil untuk semua utiliti merangkumi elektrik, air, Internet dan juga gas.

Bagi memudahkan pergerakan penduduk di dalam projek pembangunan ini, beliau mendedahkan dua jalan ‘under-pass’ akan dibina bagi menyeberangi jalan raya yang memisahkan kawasan projek Blok 1A dan Blok 2A nanti.

Dalam pada itu, beliau mengakui rata-rata penduduk kampung teruja untuk berpindah ke kawasan perumahan berkenaan selepas melihat kualiti rumah dan kemudahan lengkap yang disediakan.

“Sebanyak 95 peratus penduduk kampung sudah bersetuju manakala 5 peratus lagi belum mak saya sendiri akan turun padang untuk berjumpa memberi penerangan kepada mereka,” jelasnya projek perumahan baharu Darul Hana itu melibatkan 13 kampung di Seberang Hilir dari Kampung Boyan hingga Bintawa Batu dengan bilangan ketua isi rumah seramai 2,640 orang.

Dengan pembangunan projek Darul Hana ini, Dr Abdul Rahman menzahirkan penghargaan kepada Ketua Menteri, Datuk Patinggi Abang Johari Tun Openg kerana prihatin dengan pembangunan Darul Hana.

“Pembangunan ini dilancarkan pada 2011 dan Ketua Menteri terlibat secara langsung untuk memastikan setiap aspek dilaksanakan secara teliti bagi memberi kehidupan terbaik kepada masyarakat,” jelasnya.

Oleh Diyana Samsuddin

See author's posts


Julaihi, Rohani sumbang PPE

SEBUYAU: Petugas kesihatan yang berada di barisan hadapan merupakan antara
golongan yang paling terkesan dalam menghadapi kemelut pandemik Covid-19 yang
sedang melanda seluruh dunia termasuk di Sarawak.

Mereka ini bukan sahaja berkorban masa bekerja siang dan malam tetapi turut
mempertaruhkan nyawa dan terdedah kepada risiko jangkitan Covid-19.

Menyedari situasi yang dihadapi oleh petugas-petugas ini,  Menteri Muda Infrastruktur dan Pembangunan
Pelabuhan yang juga Ahli Dewan Undangan Negeri (ADUN) Sebuyau Datuk Julaihi
Narawi dan Ahli Parlimen Batang Lupar Dato Sri Rohani Abdul Karim telah
menyumbang Peralatan Perlindungan Peribadi (PPE) berupa 60 pasang ‘jump suit’.

“Petugas kesihatan ini adalah wira untuk semua rakyat yang perlu kita
hargai jasa-jasa mereka.

“Justeru, kami di peringkat Dewan Undangan Negeri (DUN) dan Parlimen
mengambil keputusan untuk menyumbangkan ‘jump suit’ untuk petugas-petugas ini,”
kata Julaihi.

Menurut Julaihi, selain daripada topeng muka dan sarung tangan, ‘jump suit’
juga merupakan PPE yang sangat diperlukan oleh petugas kesihatan untuk
melindungi diri semasa bertugas.

Sementara itu, Rohani ketika ditemui berkata, sumbangan berkenaan adalah
sebagai penghargaan kepada petugas kesihatan yang telah bertungkus lumus
berjuang menghadapi wabak Covid-19.

“Sumbangan ini juga adalah tanda sokongan kepada mereka yang terdedah
kepada risiko jangkitan. Dengan adanya ‘jump suit’ ini diharapkan mereka dapat
bertugas dalam keadaan yang tenang dan terlindung,” katanya.

Sumbangan tersebut telah disampaikan melalui Kelab Perubatan Bahagian
Samarahan baru-baru ini yang akan diagihkan kepada petugas-petugas kesihatan di
daerah tersebut.

See author's posts


Letak guru Tadika, Taska dalam kategori barisan hadapan

KUCHING: Majlis Pembangunan Awal Kanak-Kanak Sarawak (MPAKS) menggesa kerajaan supaya meletakkan guru Tadika dan Taska dalam kategori barisan hadapan sama seperti guru sekolah.

Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato’ Sri Fatimah Abdullah berkata, ini memandangkan guru Tadika dan Taska juga berisiko tinggi berdepan dengan jangkitan Covid-19 ketika berkhidmat.

“MPKAS memohon Jawatankuasa Pengurusan Bencana Negeri Sarawak (JPBNS) agar memasukkan guru Tadika dan Taska di institusi awal pendidikan kanak-kanak (IAPKK) sebagai petugas barisan hadapan agar mereka ini boleh diberi keutamaan mendapat suntikan vaksin Covid-19.

“Guru-guru Tadika dan Taska sangat rapat dengan kanak-kanak dibawah jagaan mereka termasuk mengendong dan memberi mandi, justeru mereka ini perlu suntikan vaksin segera,” katanya pada sidang media Hasil Mesyuarat MPAKS bagi Tahun 2021 di Bangunan Baitulmakmur di sini, semalam.

Beliau berkata, seramai 5,957 guru atau pengasuh, selain 3,945 pembantu yang bertugas menjaga 68,133 kanak-kanak di Tadika dan Taska seluruh negeri ini.

“Ini statistik yang kita rekodkan setakat 28 Februari 2021. Maka itu, kita harap JPBNS akan mempertimbangkan permohonan ini termasuk turut memasukkan pembantu di Tadika dan Taska sebagai barisan hadapan.

“Ia bagi memudahkan mereka juga mendapatkan suntikan vaksin demi keselamatan semua,” ujarnya sambil menambah, kerajaan kini sedang memberi suntikan vaksin kepada petugas barisan hadapan termasuk guru mengikut giliran.

Sementara itu, bagi memastikan modul pembelajaran kanak-kanak Tadika dan tidak ketinggalan berikutan pandemik Covid-19, Fatimah memberitahu kerajaan memberi perhatian kepada tiga aspek penting.

“Antara fokus utama ialah mengajar kemahiran yang tidak diajar tahun lalu, mengoptima masa pengajaran dalam kelas agar kanak-kanak lebih aktif dan memastikan persekiran pembelajaran yang selamat,” katanya.

Menurutnya, pendidikan awal kanak-kanak merupakan fasa yang amat penting dalam pembangunan setiap insan.

Oleh JEAKQLEYN YACHO

See author's posts


OPA sumbang 100 PPP kepada hospital, klinik

KUCHING: Persatuan Bekas Putera (OPA) menyumbangkan lebih 100 kotak
peralatan perlindungan peribadi (PPP) kepada hospital dan klinik yang kini
merawat wabak Covid-19 di Sarawak.

OPA diwakili oleh Timbalan Pengerusi Cawangan Sarawak, Mashan Ahmad Rais
telah menyerahkan 72 unit kotak intubasi dan 85 unit kotak saringan kepada
Jabatan Kesihatan Sarawak dan Hospital Umum Sarawak.

Kotak-kotak selebihnya diselaras oleh Edmund Ranum untuk diedar sekitar
Kuching, Kota Samarahan, Serian, Betong, Sibu, Bintulu, Miri dan Marudi dengan
sokongan Tentera Darat Malaysia ehsan daripada Panglima Medan Timur.

Inisiatif ini telah meraih dana sebanyak RM30,000 untuk Sarawak sahaja
termasuk tajaan RM5,000 daripada Lembaga Pembangunan dan Perlindungan Tanah
(LCDA) sebagai sebahagian daripada tanggungjawab sosial korporat (CSR) dan
sumbangan orang ramai yang mengambil berat terhadap kesejahteraan petugas
barisan hadapan dalam mengurus pesakit Covid-19.

Kesemua dana sumbangan telah digunakan untuk menghasilkan kotak-kotak PPP
intubasi dan saringan dalam masa 24-jam dan penghantaran kotak-kotak PPP dari
Kuala Lumpur telah diselaraskan oleh Tentera Udara DiRaja Malaysia (TUDM)
melalui pesawat pengangkut mereka ke Kuching.

Sementara itu, Pengarah Kesihatan Negeri Sarawak Dr Chin Zin ketika
menerima sumbangan itu mengucapakan ribuan terima kasih kepada OPA Cawangan
Sarawak di atas sumbangan tersebut semasa penularan wabak Covid-19.

“Ia amat membantu kami dalam menjalankan tugas menangani wabak ini daripada
tersebar lebih luas,” katanya.

Dalam masa 24-jam, ahli-ahli OPA telah bergerak untuk
mengumpul dana dan menghasilkan kotak-kotak PPP mengikut piawaian untuk diedar
ke pusat-pusat rawatan Covid-19 di dan mereka berbangga kerana dapat memberikan
bantuan kepada petugas kesihatan barisan hadapan dalam apa jua cara terutamanya
kawasan kritikal di seluruh negara.

See author's posts


Van Dijk akui kesilapan

VIRGIL van Dijk mengangkat tangannya dengan kesilapan yang tidak sepatutnya dilakukan sehingga menyebabkan Liverpool terlepas peluang untuk mencatat jumlah mata baru dalam Liga Perdana Inggeris ketika Arsenal bangkit daripada ketinggalan untuk mengalahkan juara 2-1.

Hanya kekalahan liga ketiga musim ini untuk pasukan Jurgen Klopp bermakna The Reds kini tidak dapat menandingi rekod 100 mata Manchester City yang dicipta dua musim yang lalu.

Sadio Mane meletakkan Liverpool di depan ketika pelawat menguasai 30 minit pertama permainan di Emirates yang kosong.

Tetapi hantaran ke belakang Van Dijk membolehkan Alexandre Lacazette menyamakan kedudukan sebelum Alisson Becker juga melakukan kesilapan yang jarang berlaku untuk membolehkan Lacazette melakukan hantaran  kepada Reiss Nelson untuk gol kemenangan sebelum rehat.

“Gol yang yang kami berikan mereka sebagai hadiah,” kata Van Dijk. “Sekiranya anda memberikan gol seperti apa yang kami lakukan hari ini, termasuk saya, anda akan mendapat apa yang anda layak.”

Liverpool kini telah kehilangan mata dalam empat dari tujuh perlawanan mereka sejak Liga Perdana disambung semula berbanding dua perlawanan sebelum ‘lockdown’.

Tetapi Van Dijk berkata tidak ada kekurangan motivasi setelah meraih gelaran liga pertama dalam tempoh 30 tahun.

“Ini terlalu mudah untuk mengatakannya,” tambahnya. “Sekiranya anda menonton permainan, sehingga saya membuat kesalahan tidak ada yang salah. Saya menerima kesalahan tersebut, saya menganggapnya sebagai seorang lelaki dan kami terus maju.”

Fikiran bos Arsenal, Mikel Arteta tampaknya sudah terfokus kepada separuh akhir Piala FA, Sabtu ini menentang bekas pasukannya, Manchester City ketika dia meninggalkan penjaring terbanyak Pierre-Emerick Aubameyang di bangku pemain simpanan di antara lima perubahan daripada kekalahan perlawanan derby London utara kepada Spurs.

Tetapi kemenangan mengekalkan peluang The Gunners untuk beraski dalam bola sepak Eropah musim depan dengan melonjak ke tangga kesembilan dan berada dua mata di belakang pasukan tempat ketujuh  Tottenham.

“Untuk mengelak kekalahan sebelum separuh akhir, ini adalah ubat yang baik,” kata Arteta mengenai kebangkitan pasukannya.

“Untuk mengalahkan pasukan ini, anda tahu berapa banyak perkara baik yang anda miliki. Anda harus mempunyai saat-saat dalam permainan di mana anda mengambil peluang anda, anda harus bertahan dalam banyak saat seperti yang kami lakukan malam ini, dan anda memerlukan sedikit nasib dan hari ini kita mempunyai semua itu.”

Liverpool, sebaliknya, membariskan pasukan terkuat mereka kecuali ketiadaan kapten Jordan Henderson yang cedera dan itu menunjukkannya dalam setengah jam pertama ketika pelawat mendominasi perlawanan. – AFP

See author's posts


Sarawak harap dapat peruntukan lebih besar untuk sekuriti makanan

BINTULU: Sarawak mengharapkan diberi peruntukan lebih besar dalam Belanjawan 2023 yang akan dibentangkan semula pada 24 Februari ini.

Menteri Industri Makanan, Komoditi dan Pembangunan Wilayah, Dato Sri Dr Stephen Rundi Utom, berkata ia bagi meneruskan agenda Sarawak berkaitan sekuriti makanan yang menjadi fokus Kerajaan Persekutuan.

Setakat ini, kata Ahli Dewan Undangan Negeri (ADUN) Kemena itu, kementeriannya telah menganalisa bahawa import pembelian makanan haiwan ternakan, menelan kos tinggi.

“Kita telah pun berusaha dan sedang mengguna pakai bahan mentah sendiri iaitu sisa buangan kelapa sawit untuk dijadikan makanan haiwan ternakan,” katanya.

Beliau berkata demikian ketika ditemui pemberita selepas menghadiri majlis Rumah Terbuka Tahun Baharu Cina anjuran Parti Rakyat Bersatu Sarawak (SUPP) Cawangan Bintulu dan ADUN Tanjong Batu Johnny Pang di sini, hari ini.

Rundi berkata, sekuriti makanan adalah salah satu sektor yang menjadi fokus Perdana Menteri Datuk Seri Anwar Ibrahim.

“Tempoh hari saya ada dengar Perdana Menteri (Datuk Seri Anwar Ibrahim) ingin memberi tumpuan mengenai sekuriti makanan.

“Jadi, kita berharap Sarawak akan mendapat peruntukan lebih besar supaya dapat mengukuhkan sekuriti makanan kita,” katanya.

Katanya, peruntukan lebih besar pastinya dapat membantu wilayah ini memanfaatkan tanah yang luas sekali gus merealisasikan matlamat untuk menjadi bakul makanan negara.

Semalam, Anwar berkata nilai import makanan yang tinggi dan isu sekuriti makanan merupakan antara perkara yang diberi tumpuan dalam Belanjawan 2023.

Oleh Carolyne Utih

See author's posts


Polis berjaya tumpas sindiket edar dadah dalam Ops Tapis Khas

KUCHING: Polis berjaya menumpaskan sindiket pengedaran dadah dengan jumlah rampasan melebihi RM2 juta dalam Ops Tapis Khas bagi tempoh 17 hingga 19 Januari 2023 di seluruh negeri ini.

Pesuruhjaya Polis Sarawak Datuk Mohd Azman Ahmad Sapri berkata, Daerah Miri mencatatkan jumlah rampasan dadah tertinggi dalam operasi itu dengan nilai rampasan RM1.99 juta yang juga kejayaan terbesar sejak 2021.

“Ini diikuti Kuching dengan RM9,000, seterusnya Bintulu dengan RM4,722 nilai rampasan.

“Sebanyak 201 serbuan dan 385 pemeriksaan telah dilakukan oleh pihak polis di seluruh Sarawak termasuk di lokasi aktif, kawasan PPRT, perumahan, rumah kedai, perkampungan serta pelbagai tempat yang digunakan sebagai aktiviti pengedaran dan penyalahgunaan dadah.

“Hasil serbuan itu, seramai 328 individu ditangkap atas pelbagai kesalahan di bawah Akta Dadah Berbahaya 1952 dengan pelbagai jenis dadah turut dirampas termasuk serbuk dan pil ecstacy, syabu,  ganja dan pil Eramin 5,” katanya pada sidang media di Ibu Pejabat Polis Kontinjen (IPK) Sarawak, hari ini.

Katanya, turut dirampas dalam operasi itu adalah peralatan penyimpanan dan pembungkusan dadah, sebuah motosikal, dan senapang patah.

Dalam perkembangan lain, polis telah melakukan sebanyak 837 tangkapan dalam tempoh 1 hingga 19 Januari lalu berbanding 443 tangkapan bagi tempoh sama tahun lalu.

Oleh Mohd Neenatul Aizal

See author's posts


Taman Negara Kubah Simpan khazanah flora fauna terbaik dunia

SARAWAK mempunyai banyak lokasi dan tempat yang indah dengan flora dan fauna, antaranya Taman Negara Kubah iaitu terletak lebih kurang 30 kilometer dari bandar raya Kuching.

Perjalanan ke sini boleh mudah kerana terdapat banyak pengangkutan termasuk teksi dan bas, dan jika memandu sendiri, ia hanya mengambil masa lebih kurang 40 minit dan kerana kedudukannya yang berhampiran dengan Kuching, ia sesuai untuk lawatan harian.

Taman Negara ini diwujudkan pada tahun 1989 namun hanya dibuka pada umum sekitar tahun 1995 dengan keluasan sekitar 2,230 hektar dan dipenuhi dengan flora serta fauna serta pemandangan yang menarik seperti puncak Serapi yang merupakan puncak tertinggi di Taman Negara Kubah dengan ketinggian 990m dari paras laut.

Ia meliputi Banjaran Matang di mana nama Kubah ini diambil bersempena dengan Gunung Serapi yang berbentuk seperti kubah dan ketika cuaca terang, Gunung Serapi ini dapat dilihat dengan jelas dari Tebingan Sungai Kuching (Kuching Waterfront).

Sebahagian dari Taman Negara Kubah iaitu di sebelah barat ialah Pusat Hidupan Liar Matang yang meliputi kawasan seluas 440 ekar persegi yang mana menempatkan haiwan seperti rusa sambar, buaya, musang civet, beruang matahari, landak, binturong, siamang, orang utan dan beberapa spesis burung yang amat dikenali di Sarawak.

Setiap taman negara pasti mempunyai keunikannya yang tersendiri dan begitu juga Kubah kerana disinilah berhimpunnya semua spesies tumbuhan palma yang dikatakan antara yang terbaik pernah ada di dunia.

Dan ia sudah lama diakui dunia melalui seorang ahli botani terkenal di dunia iaitu Odoardo Beccari yang menulis buku bertajuk Wanderings In The Great Forest Of Borneo yang tinggal di Sarawak pada tahun 1865 hingga 1868.

Inilah antara keunikan Taman Negara Kubah yang mungkin bagi kita biasa-biasa sahaja tetapi sebenarnya menyimpan seribu satu khazanah yang tinggi nilainya.

Taman Negara ini diuruskan oleh Jabatan Perhutanan Sarawak turut menempatkan pelbagai fasiliti termasuklah kediaman, kemudahan untuk melakukan penyelidikan dan pendidikan. Kerana keduduknnya yang hamper dengan bandaraya Kuching tempat ini sesuai untuk lawatan harian dan amat sesuai bagi pelawat yang ingin melihat haiwan di Pusat Hidupan Liar Matang

Apa yang menarik, haiwan-haiwan di sini disimpan dalam kurungan tetapi tidak seperti zoo, kurungan haiwan ini terletak di dalam kawasan hutan semulajadi yang sama seperti habitat asal haiwan ini.

Selain itu, di sini terdapat banyak tarikan lain seperti pokok-pokok hutan, gunung, paya bakau dan denai hutan yang agak panjang dan mencabar namun perjalanan denai ini mempunyai sistem serta ditanda dengan baik untuk memudahkan para pelawat.

Di sebalik keindahan taman Negara ini mungkin ramai tidak mengetahui bahawa Taman Negara Kubah ini merupakan antara taman Negara yang terkenal di kaca mata dunia suatu waktu dahulu.

Mana tidaknya, pada sekitar tahun 1987, di lokasi Taman Negara Kubah inilah pernah menjadi latar belakang kepada dua filem Hollywood iaitu yang berjudul Farewell To The King yang mana teraju utamanya adalah Nick Norte.

Kemudian di kawasan Kubah ini juga pada tahun 2003 menjadi lokasi penggambaran sebuah filem berjudul “The Sleeping Dictionary” yang dilakonkan oleh artis tersohor Hollywood iaitu Jessica Alba.

Antara aktiviti menarik dan sesuai dilakukan di sini adalah mendaki Gunung Serapi yang mana terdapat lima laluan disediakan untuk pelawat redahi iaitu Palmetum Trail, Waterfall Trail, Rayu Trail, Selang Trail dan Belian Trail.

Taman Negara Kubah turut mempunyai tempat berkhemah untuk para pelawat, selain terdapat air terjun setinggi 10 meter yang boleh dilawati dengan berjalan sejauh dua kilometre melalui denai dan merupakan satu idea yang baik untuk berendam di kolam ini selepas jauh berjalan di dalam hutan yang panas dan lembab.

Oleh Alexandra Lorna

See author's posts


Maggi raikan pemerkasaan wanita

KUCHING: Maggi baru-baru ini melancarkan Program Mentor Wanita Cukup Berani, sebuah program nasional yang dianjurkan hasil kolaborasi bersama Women Will oleh Google Malaysia.

Program ini bertujuan menyokong peningkatan keyakinan serta membina kemahiran digital, memasak dan keusahawanan asas.

Pelancaran program ini telah dirasmikan oleh Ketua Pegawai Eksekutif Nestlé (Malaysia) Berhad dan Ketua Wilayah bagi Nestle Malaysia, Singapura dan Brunei, Juan Aranols; Pegawai Eksekutif Perniagaan Maggi, Nestlé (Malaysia) Berhad, Geetha Balakrishna dan Ketua Google Malaysia, Marc Woo.

Bercakap pada majlis pelancaran, Juan berkata, Program Mentor Wanita Cukup Berani ialah sebuah inisiatif kepada pemerkasaan wanita dalam penglibatan korporat dan juga masyarakat.

“Kami yakin bahawa wanita di Malaysia boleh melihat kepentingan dalam mencuba dalam pelbagai aspek dengan menyahut cabaran baharu dan mencapai matlamat mereka.

“Kami teruja dengan penyertaan tiga personaliti serta usahawan yang berjaya dan terkenal untuk membimbing dan memperkasakan peserta dalam mengambil langkah ke hadapan supaya menjadi lebih berani dan mencuba sesuatu yang baru,” tambah Juan lagi.

Juan turut berkata, program seumpama ini dapat membantu wanita meningkatkan keyakinan dalam penggunaan teknologi untuk mengembangkan perniagaan mereka dengan mendidik mereka mengenai aspek kepimpinan, akumen perniagaan, komunikasi, produktiviti dan juga pemasaran digital.

“Kerjasama ini adalah penting kerana teknologi merupakan suatu kemahiran yang boleh meluaskan peluang ekonomi terutamanya perniagaan kecil yang kekurangan kemahiran dan modal,” ujarnya lagi.Siri pertama bengkel dalam talian Program Mentor Wanita Cukup Berani akan bermula dari 1 hingga 3 September, diikuti dengan siri seterusnya mulai 20 hingga 22 Oktober.

Sepanjang bengkel 3 hari ini berlangsung, para peserta akan mempelajari kemahiran baharu yang akan meningkatkan lagi pengetahuan dan keyakinan mereka.

“Kami turut berasa gembira untuk bekerjasama dengan Maggi dan Nestle dalam memperjuangkan pemerkasaan wanita di Malaysia dan melengkapkan mereka dengan kemahiran digital yang bukan sahaja menjadi kunci kepada kejayaan, tapi juga suatu bidang pengetahuan yang mampu mewujudkan dunia yang lebih saksama,” kata Marc Woo pada majlis sama.

Sehingga kini, bengkel dalam talian Program Mentor Wanita Cukup Berani telah menerima sambutan yang menggalakkan melebihi 800 pendaftaran, yang mana tiga mentee yang berjaya melepasi sehingga ke pusingan akhir akan terpilih dan bakal dibimbing secara peribadi oleh Datin Paduka Eina Azman, Sheila Rusly dan Anne Idris.

Oleh Akmal Adib Yusup

See author's posts


Dibahas 27, digulung 28 Julai

RASMI… Menteri di Jabatan Perdana Menteri (Parlimen dan Undang-Undang) Datuk Seri Wan Junaidi TuankuJaafar ketika gimik perasmian Majlis Makan Malam Lang International Corporate Titan Awards malam kelmarin.• Foto BERNAMA

KUALA LUMPUR: Undang-undang berhubung anti lompat parti akan dibentang pada 27 dan jika tiada halangan akan digulung keesokan harinya, kata Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar.

Beliau berkata Rang Undang-Undang (RUU) berhubung peruntukan larangan Ahli Parlimen bertukar parti itu juga, telah menjalani banyak sesi libat urus sejak Januari lepas, sekali gus sudah lazim diketahui dalam kalangan Ahli Parlimen di Dewan Rakyat.

Tambah beliau, corak bagi RUU itu juga berlainan jika dibandingkan dengan undang-undang sedia ada, berikutan ia dibuat Jawatankuasa Pilihan Khas dan dicetak oleh pihak Parlimen, dan bukannya dibuat dari kamar Jabatan Peguam Negara.

“Jadi saya nak jelaskan di situ, prosedur RUU itu sendiri, semua Ahli Parlimen sudah tahu. Insya-Allah, pada 27 ia akan dibahas dan pada 28 petang, jam 2.30, insya-Allah saya akan menggulungnya.

“Kalau tiada halangan, Ahli Parlimen setuju (dengan RUU itu), kita akan dapat menamatkan dan menyelesaikan perkara itu sebelum pukul 5.30 petang,” katanya pada sidang media selepas menghadiri majlis anugerah Lang International Corporate Titan Awards (LICTA) 2021 di sini, semalam.

Terdahulu beliau memaklumkan, libat urus Bahagian Hal Ehwal Undang-undang dan Jabatan Peguam Negara (AGC) bersama Ahli Dewan Rakyat kerajaan, akan diadakan pada 25 Julai dan libat urus bersama Ahli Dewan Rakyat pembangkang pada keesokan harinya.

Dalam perkembangan lain, ketika ditanya mengenai akta berhubung kebankrapan, beliau berkata kerajaan sedang mengkaji mekanisme mengikut model negara lain, untuk menangani masalah muflis dengan berkesan.

Katanya, walaupun kerajaan sudah meningkatkan nilai ambang dari RM50,000 ke RM100,000 pada 2020, namun beliau berpendapat meningkatkan nilai ambang baharu kepada jumlah yang lebih tinggi kini, adalah bukan satu penyelesaian yang baik, khususnya dengan kesan susulan impak COVID-19.

“Walaupun ia (peningkatan nilai ambang) boleh bertahan buat sementara tetapi kita perlu mencari mekanisme terbaik mengikut model negara lain… Dan kajian ini sudah dibuat, saya tidak boleh berjanji bila satu-satu pindaan boleh dibuat, menerusi libat urus dengan semua pihak, Bank Negara Malaysia (BNM), persatuan bank dan sebagainya.

“Kita mesti ingat satu perkara yang penting, kita sedang bergerak ke arah negara usahawan menjelang 2030, kalau ramai sangat terbabit dengan muflis ini, anak belia kita lari daripada berusaha, akan membantutkan usaha kerajaan menjadikan Malaysia sebagai negara peniaga,” katanya.

Mengulas lanjut, beliau memaklumkan undang-undang berhubung muflis itu diwujudkan pada zaman British, dan belum pernah diubah secara menyeluruh. – Bernama

See author's posts


Lelaki nyimpan seterum ditan polis

SIBU: Pengawa ke enda menuku digaga dua iku lelaki ba Jalan Bukit Assek meri penusah ngagai diri empu lebuh kedua-dua seduai iya ditan polis laban seiku ari seduai iya nyimpan seterum senapang patah nadai lesen.

Nitihka Kepala Polis Pelilih Sibu ACP Stanley Jonathan Ringgit, sida iya bulih penerang senentang pekara nya urung pukul 2.30 ngalih hari sebedau raban polis digerahka datai ngelawa endur nya.

“Lebuh datai ba endur nya raban kami bisi meda dua iku lelaki beumur 32 enggau 40 taun tegali laban mabuk ba kandang mua siti rumah.

“Pengudah meresa beg sandik ke dibai seiku ari suspek, kami bisi tetemuka enam igi seterum senapang pata,” ku iya lebuh meri penerang ngagai pengarang berita.

Ku Stanley, kedua-dua suspek nya dibai ngagai Balai Polis Sentral laban deka ditasat lebih silik agi.

“Kedua-dua suspek direman pengelama empat hari nyentukka ngagai 7 Ogos sereta   kes nya ditasat nitihka Seksyen 8 (a) Akta Senjata 1960,” ku iya.

Oleh Nurzilla Mohamad

See author's posts


70 anggota pasukan SMART berlepas ke Turkiye untuk misi SAR mangsa gempa bumi

SEPANG: Malaysia menghantar Pasukan Mencari dan Menyelamat Khas Malaysia (SMART) ke Turkiye bagi membantu misi mencari dan menyelamat (SAR) mangsa gempa bumi di selatan Turkiye sebagai tanda solidariti kepada mangsa yang terjejas.

Menteri Luar Datuk Seri Dr Zambry Abdul Kadir berkata Perdana Menteri Datuk Seri Anwar Ibrahim mengarahkan Wisma Putra dan Menteri di Jabatan Perdana Menteri (Hal Ehwal Sabah, Sarawak dan Tugas-tugas Khas) Datuk Armizan Mohd Ali untuk mengambil tindakan segera dengan menghantar pasukan SAR ke Turkiye setelah gempa bumi menjejaskan 10 wilayah.

Beliau berkata Kementerian Luar bersama Agensi Pengurusan Bencana Negara (NADMA) di bawah Jabatan Perdana Menteri (JPM), Kedutaan Malaysia di Turkiye serta Kedutaan Turkiye di Malaysia akan menyelaraskan operasi tersebut untuk memastikan gerak kerja di negara itu kelak berjalan lancar tanpa menimbulkan kesulitan.

“Saya berhubung dengan Menteri Luar Turkiye Mevlut Cavusoglu untuk mendapatkan gambaran di sana dan beliau menyuarakan perlu kesegeraan antaranya bantuan SAR dan akan disusuli dengan bantuan dalam bentuk perubatan dan misi kemanusiaan yang lain,” katanya kepada media semasa pelepasan misi SAR di Lapangan Terbang Antarabangsa Kuala Lumpur di sini, malam ini.

Turut hadir adalah Armizan, Ketua misi SAR Komander Mohd Khairul Jamil dan Duta Turkiye ke Malaysia Emir Salim Yuksel.

Zambry berkata seramai 12 rakyat Malaysia di wilayah terjejas iaitu Gaziantep, Şanliurfa dan Adana telah dihubungi Kedutaan Malaysia di Turkiye dan berada dalam keadaan selamat.

Sementara itu, Mohd Khairul berkata pasukan SMART yang terdiri daripada 70 anggota termasuk pasukan perubatan dari Kor Kesihatan Diraja (KKD) dan Unit K9 Jabatan Bomba dan Penyelamat Malaysia (JBPM) dan pasukan khas bahan kimia berbahaya (Hazmat) berlepas malam ini ke Istanbul menerusi penerbangan Turkish Alirlines.

Beliau berkata pasukan akan melapor diri sejurus tiba di kawasan yang terjejas dan akan digerakkan mengikut urus setia yang menetapkan kawasan untuk SAR.

Katanya pasukan SMART berpengalaman dalam operasi SAR dengan penglibatan dalam 12 SAR termasuk insiden gempa bumi melanda Izmit, Turkiye pada 1999 serta menerima pengiktirafan daripada Kumpulan Penasihat Mencari dan Menyelamat Antarabangsa (INSARAG) pada 2016 yang membolehkan pasukan itu dihantar untuk menyertai misi bencana di luar negara.

Gempa bumi kuat dilaporkan melanda wilayah selatan Turkiye Kahramanmaras pada awal pagi Isnin, dan Pihak Berkuasa Pengurusan Bencana dan Kecemasan (AFAD) Turkiye memaklumkan gempa bumi berukuran 7.4 pada skala Richter yang berlaku pada 4.17 pagi (0117GMT) waktu tempatan itu berpusat di daerah Pazarcik.

Menurut laporan media, gempa bumi yang melanda selatan Turkiye itu telah meragut 912 nyawa, manakala 476 lagi kematian direkodkan di Syria.- Bernama.

See author's posts


Huang tinjau naik taraf Jalan Nyelong By Pass

EARL ANEK

SARIKEI: Ahli Dewan Undangan Negeri (ADUN) N45 Repok, Dato’ Sri Huang Tiong Sii telah mengadakan tinjauan penurapan jalan premix di Jalan Nyelong By Pass sepanjang 1.6 kilometer (km) pada Jumaat lalu.

Terdahulu, Huang berjaya memohon peruntukan melalui Majlis Daerah Sarikei (MDS) untuk menurapkan semula jalan tersebut.

Dalam pada itu, beliau menggesa kontraktor tersebut untuk menyiapkan kerja penurapan jalan dengan secepat mungkin supaya masyarakat awam dapat menggunakan jalan tersebut pada musim perayaan Hari Raya Aidilfitri dan Hari Gawai Dayak.

Huang juga mengingatkan MDS supaya sentiasa mengadakan pemantauan kepada kemudahan asas dan baikpulih jalan raya bagi memberi perkhidmatan yang lebih baik kepada rakyat Sarikei.

Selain itu, beliau berterima kasih kepada Ketua Menteri, Datuk Patinggi Abang Johari Abang Openg kerana memberi peruntukan kepada Sarikei untuk pembanguan dan menaiktaraf kemudahan asas.

Turut serta bersama turun padang ialah Pengerusi MDS, Wong Zee Yeng.

See author's posts